“Vaksin Ni Tuhan Ke? Nak Masuk Masjid, Mall Nak Kena 2 Dos Dulu”

Sebut saja nama penyanyi Suhaimi Saad pasti ramai tahu bahawa bekas anggota kumpulan nasyid In Team itu pernah mencetuskan kontroversi kerana pendirian anti vaksin dan pernah membuang ubat hospital.

Terbaru, menerusi satu perkongsian di Instagram, Suhaimi mempersoalkan adakah vaksin ini Tuhan sehinggakan untuk masuk ke masjid memerlukan dua dos vaksin.

“Vaksin ni Tuhan ke apa? Nampak macam lebih besar pulak dari MyKad dan syahadah. Nak masuk masjid, haji umrah, mall, kedai makan, semua nak kena dua dos dulu,” katanya.

Dalam pada itu, Suhaimi turut bertanyakan prosedur operasi standard (SOP) milik siapa dan turut disertakan dengan hashtag dajjal.

Sementara itu, dalam satu perkongsian lain, Suhaimi memuat naik status bahawa vaksin tidak diwajibkan, namun segala aktiviti seperti ke masjid memerlukan dua dos vaksin.

Jelasnya lagi, dia percaya kepada kekuasaan Allah dan tidak akan patuh kepada kerajaan yang zalim. Katanya lagi, dia tidak kisah jika tidak dibenarkan melakukan apa sahaja yang memerlukan dua dos vaksin.

“Tak wajibkan vaksin, tapi itu tak boleh ini tak boleh. Rentas negeri tak boleh, haji umrah tak boleh, solat jumaat tak boleh, semua kena dua dos dulu. Ada aku kisah,” katanya.


“Lebih Baik Saya Takut Dengan Askar Israel”

Menerusi satu perkongsian semalam, penyanyi rap Caprice mengakui rasa tidak selamat di Jordan dan takut untuk pulang ke tanah air serta mengatakan sudah mengoyakkan tiket untuk balik ke Malaysia.

Ia berikutan PDRM memaklumkan telah meminta bantuan Interpol bagi berhubung dengan dirinya dan Ketua Pegawai Eksekutif Cinta Gaza Malaysia, Muhammad Nadir Al-Nuri.

Bagaimanapun, dalam satu entri terbaru Caprice berkata dia telah memberi kerjasama kepada PDRM dan menafikan dakwaan ramai bahawa kedudukannya turut dikesan Interpol.

“Pagi tadi pegawai penyiasat atau inspektor akhirnya menghantar pesanan WhatsApp dan menelefon saya. Sebenarnya, Interpol tak cari pun saya.

“Laporan media tidak betul dan tajuk berita semua buat nampak macam ada kes luar biasa sampaikan orang komen umpama saya ini hilang atau sedang melarikan diri.

“Alhamdulillah, semua okey. tiada kes jenayah pun yang dibuka. IPD Wangsa Maju hanya nak minta keterangan saya,” tulisnya.

Menerusi perkongsian video di Insta Story, Caprice berkata dia hanya memberi keterangan kepada pihak polis. Ujarnya, dia akan kembali ke Malaysia selepas menyelesaikan beberapa perkara di Mesir.

“Kalian semua, ini bukan kes 1MDB, Jho Low, Macau Scam atau apa. Ini hanya saya perlu bagi kenyataan kepada IPD Wangsa Maju.

“Kalau saya takut, lebih baik takut dengan askar Isreal yang hanya berapa ratus kilometer sahaja. Lebih baik saya takut dengan mereka (askar Israel).

“Harapnya, selepas saya selesaikan beberapa lagi perkara di sini, saya akan selamat baik Malaysia. Saya pun dah penat nak terangkan kepada Malaysia apa saya buat di sini,” katanya.

Semalam, Ketua Polis Daerah Wangsa Maju Superintendan Ashari Abu Samah berkata, Caprice baru sahaja berhubung dengan pegawai penyiasat setelah pihak Interpol menghubunginya.

Terdahulu, Ebit Liew membuat laporan polis di Ibu Pejabat Polis Daerah (IPD) Dang Wangi berhubung tuduhan yang dilontarkan beberapa individu terhadapnya menerusi laman sosial.


“Untuk Ada Lebih 3 Anak Dalam 5 Tahun Ini Tak Mungkin Berlaku”

Selamat mendirikan rumah tangga semalam, Remy Ishak berkata dia belum mempunyai perancangan untuk menimang cahaya mata dalam tempoh dua tahun perkahwinan.

Kata pelakon berusia 39 tahun itu, dia mahu stabilkan dahulu kehidupan apatah lagi dengan ekonomi sekarang tidak menentu sebelum melalui fasa bergelar ibu bapa.

“Dunia pun tak stabil lagi sekarang begitu juga ekonomi dan situasi politik negara. Sepanjang tempoh dua tahun akan datang kita rileks dulu, tak perlu nak memikirkan soal anak-anak. Tapi kalau Allah kurniakan, Alhamdulillah…

“Tapi untuk ada lebih daripada tiga orang anak dalam tempoh lima tahun, ia tak mungkin akan berlaku,” katanya.

Dalam pada itu, meskipun sudah berkahwin Remy berkata dia tidak akan sesekali meninggalkan dunia lakonan dalam masa sama akan terus mengembangkan bidang lain terutamanya bisnes.

“Saya sudah memikirkan soal 10 tahun akan datang, memang ada plan. Saya tak akan hanya fokus kepada berlakon semata-mata.

“Ezza ada bisnes, saya pun ada bisnes. Saya tak jadikan lakonan 100 peratus punca pencarian saya dan akan buat sesuatu yang berbeza,” katanya.


Tak Berdendam, Shuib Maafkan Aisar Khalid

Sebelum ini hangat diperkatakan mengenai seorang Influencer, Aisar Khaled yang dikecam teruk susulan memuat naik video melawat kubur Allahyarham Siti Sarah.

Namun, isu itu sudah pun selesai apabila Shuib Sepahtu sudah pun memaafkan influencer tersebut. Menerusi satu perkongsian Aisar meuat naik mesej pesanan suara dihantar oleh Shuib yang mengatakan dia tidak berdendam mengenai isu tersebut.

BACA: Fikir Masa Depan Anak, Shuib Pilih Sepupu Jadi Ibu Susuan Ayash Affan

“Tap apa, dari awal apabila dapat tahu saya tengok video itu saya dah maafkan awak…tiada guna sakit hati atau berdendam.

“Saya nak mudahkan urusan semua orang, saya juga minta Allah permudahkan urusan saya, jadi saya tak nak menyusahkan orang lain. Tiada manusia sempurna di dunia, saya pun selalu buat salah dan dosa.

“Banyak dosa saya dengan Allah tapi mungkin apa yang boleh kita ambil pengajaran janganlah berbuat kesalahan sama, mungkin kita tak perasan kesalahhan itu adalah kesalahan yang tak sepatutnya kita buat,” katanya.

Dalam pada itu, menerusi entri dikongsikan di Instagram itu, Aisar mengucapkan terima kasih kepada Shuib kerana menerima permohonan maafnya dan berjanji tidak akan ulangi kesilapan sama.

Terdahulu, pemuda berusia 21 tahun itu dikecam teruk apabila ramai netizen beranggapan dia mengambil kesempatan dengan emmaut naik video melawat ke lokasi Allahyarham Siti Sarah dikebumikan sebagai kandungan di YouTube miliknya.


Zizan Razak Suruh Aliff Syukri Jadi Ketua Kampung Sebelum Masuk Politik

Sejak minggu lalu, perkongsian usahawan kosmetik Datuk Seri Aliff Syukri menjadi perhatian ramai apabila memuat naik permohonan mahu menjadi Perdana Menteri Malaysia ke-9.

Meskipun jawatan tersebut sudah pun menjadi milik Dato Sri Ismail Sabri Yaakob, Aliff masih tidak berputus asa untuk memohon jawatan Timbalan Perdana Menteri pula.

“Tahniah Dato Sri Ismail Sabri Sebagai PM malaysia. Saya redha, maaf rakyat Malaysia permohonan saya ditolak itu hari tapi jawatan TPM masih ada peluang ke untuk saya memohon?” tulisnya.

Perkongsian Aliff itu mendapat perhatian pelawak Zizan Razak yang turut meninggalkan komen mengenai hasrat usahawan itu yang mahu memegang jawatan TPM pula.

Dalam pada itu, Zizan turut meminta Aliff menjadi ketua kampung terlebih dahulu sebelum terjun ke bidang politik untuk melihat sama ada boleh atau tidak untuk uruskan rakyat.

“Dato jangan sailang position saya sebagai TPM nanti saya tengok dulu yang mana ada kosong untuk dato ok.

“Tapi selepas saya bincang-bincang macam sesuai dato jadi ketua kampung dulu buat sementara. Tengok dato boleh handle ke tak… setuju rakyat semua??” tulisnya.


Elisya Sandha Sah Bergelar Isteri Uzair, Terima Hantaran RM22,222.22

Tahniah diucapkan kepada pelakon Elisya Sandha sah bergelar isteri kepada Uzair Haqimy. Pasangan itu selamat dinikahkan jam 3.11 petang tadi di Pejabat Agama Islam Daerah Gombak.

Pada majlis tersebut, Elisya menerima mas kahwin berupa seutas gelang emas putih dan menerima wang hantaran berjumlah RM22,222.22 serta menyerahkan tujuh dulang hantaran berbalas lima.

Dalam pada itu, Elisya berkata sepatutnya majlis perkahwinan mereka berlangsung pada 22 Februari tahun hadapan namun terpaksa dipercepatkan.

“Memang perancangan bernikah hari ini berlangsung pada minit akhir, dapat saja tarikh nikah dua minggu lalu, saya dan suami memulakan persiapan kahwin serba sederhana.

“Dengan situasi pandemik Covid-19 yang tidak boleh dijangka dan peningkatan kes harian naik mendadak, semuanya perlu dipercepatkan termasuk hal membina masjid ini.

“Kita dahulukan yang wajib dahulu. InsyaAllah kalau tiada aral, kami merancang untuk mengadakan majlis keraian di kampung halaman saya di Perlis cuma tarikh belum tahu lagi,” katanya.

Elisya mengikat tali pertunangan dengan Uzair Haqimy yang juga anak kepada penerbit dan pelakon Sheila Rusly pada Januari lalu.


“Saman Sesama Artis Membazir Je, Percayalah”

Sejak kebelakangan ini hangat diperkatakan mengenai kes saman menyaman sesama rakan-rakan artis. Perkata itu turut mendapat perhatian penyanyi, Shila Amzah yang berkongsikan pengalamannya.

Shila berkata saman sesama artis hanya merugikan masa dan duit sahaja kerana selepas selesai proses mahkamah dan jika menang, mereka yang didakwa perlu membayar ganti rugi.

Namun, jika pihak berkenaan tidak dapat membayarnya, tiada ada-apa tindakan susulan selepas itu. Katanya lagi, kes tersebut hanya lebih membawa kepada keburukan daripada kebaikan.

“Sha tak rasa wajar untuk saman menyaman sesama artis ni sebab akhirnya pusing-pusing situ juga. Sejujurnya, ia hanya membazirkan masa dan duit.

“Percayalah, saya pernah berada disitu. Kita saman orang, lepas tu deorang tak dapat bayar akhirnya tak jadi apa pun. Hanya membawa kepada burukan daripada kebaikan,” katanya.

Dalam pada itu, Shila berkata ini bukan masa yang sesuai dengan perkara-perkara seperti itu dan adalah lebih baik gunakan wang tersebut untuk kelangsungan hidup.

Baru-baru ini, hangat diperkatakan mengenai kemelut antara Azwan Ali dan Rozita Che Wan serta kes saman Siti Nordiana serta rakan artis Lan Solo dan Syura.


Diana Rafar Reda Terpaksa Gugurkan Kandungan

Tidak sedar dirinya hamil, pelakon Diana Rafar reda apabila terpaksa menggugurkan kandungannya berusia dua bulan selepas berlaku pendarahan selama empat hari sehingga tekanan darahnya menjadi rendah.

Diana berkata dia hanya mengetahui dirinya hamil selepas mengalami pendarahan secara tiba-tiba. Namun, disarankan oleh doktor untuk menggugurkan kandungan berkenaan.

“Saya tidak tahu pun saya hamil sebenarnya. Cuma sekitar minggu lalu, saya alami pendarahan dan diberitahu doktor bahawa saya sedang hamil dua bulan.

“Tetapi selepas beberapa hari, tekanan darah saya sangat rendah iaitu bawah 70 dan kerap berasa hendak pitam, jadi doktor sarahkan supaya saya ‘cuci’ kandungan (terpaksa digugurkan). Mungkin kerana janin pun sudah tidak elok,” katanya.

Terkilan dengan apa yang berlaku, bagaimanapun Diana dan suaminya, Zamarul Hisham reda dengan segala ketentuan Allah dan mungkin ada hikmah disebaliknya.

“Allah SWT adalah sebaik-baik perancang. Mungkin ada hikmah disebaliknya. Lagi pula anak ketiga saya masih belum berusia setahun.

“Dengan situasi pandemik Covid-19 yang masih buruk, saya tertanya-tanya juga sama ada saya mampu (untuk hamil) pada ketika ini,” katanya.

September tahun lalu, Daiana selamat bersalin anak ketiga iaitu lelaki. Diana dan Zamarul sebelum ini dikurniakan dua anak, Kashfi Haiqal, 11, dan Kayla Reysha, 4.


Luah Rasa Tak Selamat, Caprice Takut Nak Balik Malaysia

Baru-baru ini, PDRM memaklumkan telah meminta bantuan Interpol bagi berhubung dengan aktivis kemanusiaan, Caprice dan Ketua Pegawai Eksekutif Cinta Gaza Malaysia, Muhammad Nadir Al-Nuri.

Susulan berita tersebut, Caprice mengakui berasa tidak selamat di Jordan dan takut untuk pulang ke tanah air serta mengatakan sudah mengoyakkan tiket untuk balik ke Malaysia.

“Saya dah beli tiket nak balik Malaysia, tapi bila baca berita kata Polis minta tolong Interpol cari Caprice, Caprice terus koyak tiket. Bila polis dengan Interpol cari macam ini, memang tak lah Caprice nak balik Malaysia,” katanya.

Dalam pada itu, Caprice berkata dia turut kusut apabila mengetahui sedang dicari oleh pihak polis susulan laporan polis dibuat oleh pendakwah terkenal, Ebit Lew.

“Makin lama saya ada rasa takut sikit sebab semuanya semakin pelik. Hidup saya kusut sedikit pagi tadi selepas media di Malaysia melaporkan PDRM hendak minta tolong Interpol cari saya di sini,” ujarnya.

Terdahulu, Ebit Liew membuat laporan polis di Ibu Pejabat Polis Daerah (IPD) Dang Wangi berhubung tuduhan yang dilontarkan beberapa individu terhadapnya menerusi laman sosial.


Remy Ishak, Ezza Yusof Selamat Bernikah

Tahniah diucapkan kepada pelakon Remy Ishak yang selamat diijabkabulkan dengan pasangan pilihan hati, Ezza Yusof dengan sekali lafaz.

Majlis pernikahan mereka diadakan di Masjid Negara, Kuala Lumpur mengikut prosedur operasi standard (SOP) dimana hanya dihadiri kedua mempelai dan wali yang juga abang kepada pengantin perempuan.

BACA: “Saya Cuba Kenal Wanita Lain, Tapi Tak Boleh Pergi Jauh”

Perkara itu dikongsikan sendiri oleh rakan Ezza Yusof menerusi laman Instagram miliknya.

Terdahulu, Remy dan Ezza pernah mengikat tali pertunangan pada 2017, namun putus pada 2019. Bagaimanapun, timbul desas desus kembali bersama tahun ini selepas Remy meraikan majlis hari jadi Ezza di sebuah restoran.


Dafi Yakin Papa Mampu Galas Tanggungjawab Dengan Baik

Teka-teka mengenai siapa yang bakal memimpin negara akhirnya terjawab apabila Datuk Seri Ismail Sabri dilantik sebagai Perdana Menteri Malaysia ke-9.

Meluahkan rasa bangga, penyanyi Dafi berkata dia yakin bapanya mampu menggalas tanggungjawab dengan baik. Ujarnya, kejayaan bapanya itu adalah usaha keras dari bawah lagi.

“Saya letakkan diri sebagai seorang rakyat Malaysia biasa. Sudah tentu apabila ada pemimpin baharu, kita mahukan beliau lakukan yang terbaik dan saya yakin papa akan lakukan sebaik mungkin.

“Secara peribadi, saya melihat dia seorang yang bekerja keras. Kejayaan beliau sekarang ini adalah hasil kerja kerasnya yang bermula dari bawah. Sejujurnya hanya saya dan keluar saja tahu berapa dia seorang bapa yang terbaik.

“Begitu juga apabila menjadi seroang pemimpin, dia inginkan yang terbaik untuk seluruh rakyat. Dia pernah hidup susah sebab itu dia tak nak lihat orang lagi susah,” katanya.

Dalam pada itu, bekas peserta Akademi Fantasia musim kelima itu berkata dia sudah bersiap sedia untuk berdepan dengan kecaman dan kritikan.

“Saya bukn harus bersedia tapi memang dah bersedia. Bagi saya, dalam hidup ini bukan semua orang akan suka kita..sama juga ia bukan semua orang kita suka.

“Apa saja kritikan selepas ini, saya menerima dengan positif sebab semua orang ada pendapat masing-masing. Saya sendiri pun kena sentiasa berfikiran positif,” katanya.


Syahmi Sazli Tak Suka Budaya Flex, Harap Influencer Lain Lebih Sensitif

Tidak dinafikan memang seronok jika dapat menayang kekayaan di media sosial. Namun, budaya tersebut bukanlah perkara baru dikalangan pengguna media sosial terutama golongan influencer.

Bagaimanapun, berbeza buat YouTuber popular, Syahmi Sazli yang beranggapan menayang kekayaan atau ‘flex’ hanya menimbulkan rasa kurang senang dalam kalangan pengikut.

BACA: Syahmi Sazli Pernah Nak Pinjam Duit Isteri Untuk Siapkan Mael Totey

“Bagi saya, kita sebagai manusia biasa mesti la ada rasa nak tunjuk kejayaan atas usaha selama ini. Saya rasa tak ada masalah pun kalau sesekali nak tunjuk, mungkin dua kali setahun ke.

“Tapi kalau setiap content tu nak tunjuk harta je, nak tunjuk kemewahan je, itu tak elok la,” katanya.

Kata Syahmi lagi, influencer atau selebriti mereka seharusnya lebih bertanggungjawab dalam berkongsikan sesuatu di media sosial mereka kerana jika tersilap langkap boleh mengguris hati pengikut.

“Kena ingat follower ni datang daripada pelbagai latar belakang, kalau yang memang berduit tu tak mengapa la. Namun ada yang teringin tapi tak mampu, jadi mereka rasa sedih dan kecewa.

“Jadi kita tak nak la perasaan tu timbul dalam kalangan follower kita sebab yang bagi kita kemewahan dan harta tu mereka juga,” katanya.


“Saya Cuba Kenal Wanita Lain, Tapi Tak Boleh Pergi Jauh”

Bakal menamatkan zaman bujang esok, pelakon Remy Ishak berkata hanya bekas tunangnya itu, Ezza Yusof yang mengenali siapa dirinya.

Sudah lapan tahun mengenal hati budi, Remy berkata wanita bertuah itu tidak hanya mengenalinya sebagai selebriti tetapi sentiasa berada disisinya ketika jatuh dan bangun.

BACA: “Ezza Istimewa, Yang Bagus Saya Simpan Seorang, Takut Kena Curi”

“Saya selalu cakap pada diri bahawa saya perlukan seorang yang memahami dan mengenali diri saya. Bukan hanya kenal sebagai Remy Ishak tapi Zalimie Ishak.

“Jadi sepanjang mengenali dia, sudah tentu ada pahit manis. Macam-macam berlaku dalam hubungan kami.

Mengakui hubungan mereka sebelum ini ada pasang surutnya, Remy berkata selepas putus tunang dia ada mengenali wanita lain namun ianya tidak membawanya kemana-mana.

“Tiga tahun pertama memang susah nak kenal saya. Malah, setelah kami putus tunang, saya cuba juga kenal dengan orang lain, tapi tak boleh pergi jauh.

“Saya nampak Ezza adalah wanita yang setia. Dia sentiasa ada di sisi dalam waktu jatuh dan bangun, suka dan duka. Sepanjang tempoh lapan tahun kami sama-sama saling kenal dan semakin memahami, kerana itu saya yakin dia adalah wanita yang tepat itu,” katanya.

Terdahulu, Remy dan Ezza pernah mengikat tali pertunangan pada 2017, namun putus pada 2019. Bagaimanapun, timbul desas desus kembali bersama tahun ini selepas Remy meraikan majlis hari jadi Ezza di sebuah restoran.


Lepas Kongsi Emoji ‘Popcorn’, Caprice Tayang Gambar Tupai Pula

Semalam, perkongsian penyanyi rap Caprice mengundang spekulasi netizen apabila memuat naik emoji ‘popcorn’ di Insta Story seolah sedang menyaksikan pendedahan atau drama sedang dikupas di Malaysia.

Kemudian, Caprice dilihat memuat naik gambar seekor tupai sedang melompat pula. Rata-rata netizen mengaitkan gambar tersebut dengan pepatah Melayu berbunyi, sepandai-pandai tupai melompat, akhirnya jatuh ke tanah jua.

Tidak pasti posting tersebut merujuk kepada siapa, perkongsian Caprice itu itu juga turut menimbulkan rasa kurang senang netizen yang disifatkan sengaja cuba memecahbelahkan masyarakat.

Terdahulu, hangat diperkatakan mengenai kemelut penyanyi rap itu dengan pendakwah terkenal, Ustaz Ebit Lew berkaitan misi bantuan kemanusiaan ke Gaza, Palestin.

Semalam, Ebit Lew hadir di Ibu Pejabat Polis Bukit Aman sebagai saksi untuk membantu siasatan kes gangguan seksual yang dikaitkan dengannya seperti mana yang tular menerusi video, baru-baru ini.


Aliff Syukri Siapkan Diri Bertanding PRU Ke-15

Nampaknya impian jutawan kosmetik, Datuk Seri Aliff Syukri untuk menjadi wakil rakyat dan memegang jawatan sebagai Perdana Menteri bukan hanya angan-angan kosong sahaja.

Menurut Aliff, dia sudah lama memikirkan perkata itu dan bersedia untuk mencuba nasib bertanding di Pilihan Raya Umum (PRU) ke-15 tahun hadapan.

“Siapa yang kata gimik? Saya memang menaruh harapan nak masuk politik. Ikhlas dari hati memang saya serius nak mencuba bidang politik selepas ini.

“Kalau boleh saya nak jadi calon dalam pilihan raya umum (PRU) akan datang, seterusnya diangkat memegang jawatab perdama menteri. Saya yakin mampu membawa tugas PM dengan baik.

“Aku serius ni tau bukan main-main. Dekat luar negara pun ramai sahaja PM dan presiden yang dilantik dalam kalangan ahli perniagaan,” katanya.

Dalam pada itu, Aliff berkata dia lebih bersemangat untuk membangunkan Malaysia untuk mejadi negara hebat di mata dunia selepas menerima sokongan hebat daripada pengikutnya.

“Secara jujurnya saya nak jadi PM sebab nak ubah Malaysia jadi lebih baik, kalau saya berjaya dalam perniagaan tak mustahil saya boleh bawa Malaysia lebih hebat selepas ini.

“Pengikut saya di media sosial pun banyak bagi sokongan walaupun ada masa saya pun keliru sebenarnya mereka iklas sokong atau nak perli saya. Tak apalah saya sanggap mereka ikhlas mahu saya jadi PM.

“InsyaAllah saya sedang berjinak-jinak ke arah itu. Saya sanggup bermula dari bawah, tolonglah jangan kecam saya, berilah saya peluang untuk buktikan dan berjasa kepada anda semua,” katanya.


Polis Minta Bantuan Interpol Berhubung Dengan Caprice, Nadir

Susulan isu misi kemanusiaan di Gaza, pihak polis kini sedang menjalankan saisatan ke atas Ustaz Ebit Lew, Muhammad Nadir Al-Nuri dan Caprice.

Terbaru, polis telah memohon bantuan Polis Antarabangsa (Interpol) bagi menghubungi Ketua Pegawai Eksekutif Cinta Gaza Malaysia dan penyanyi rap tersebut.

Ketua Polis Daerah Wangsa Maju, Superintendan Ashari Abu Samah berkata, pihaknya masih belum mendapat tarikh untuk mengambil keterangan kedua mereka.

Difahamkan tindakan tersebut dilakukan berhubung laporan yang dibuat pendakwah terkenal, Ebit Lew di Ibu Pejabat Polis Daerah (IPD) Dang Wangi pada 21 Julai lalu.

“Kita sedang berhubung dengan kedua-dua mereka untuk menentukan tarikh dan masa yang sesuai untuk diambil keterangan secara dalam talian,” katanya.

Difahamkan, tindakan lain berkaitan kes itu sudah diambil termasuk laporan daripada Suruhanjaya Komunikasi dan Multimedia Malaysia membabitkan kenyataan di media sosial.


Dikritik Menari Pakai Seluar Pendek, Daiyan Trisha Tak Melatah

Perkongsian video pelakon dan penyanyi Daiyan Trisha menari di aplikasi Tiktok menjadi perhatian ramai apabila rata-rata netizen memberikan komen mengenai aurat dan cara pemakaiannya yang dianggap agak seksi.

Tidak melatah dengan komen ‘tarbiah’ daripada netizen, Daiyan berkata dia membalas dengan komen positif serta meminta mereka mendoakannya.

BACA: Daiyan Trisha Kecewa Dituduh Jadi Sukarelawan PPV Untuk Cari Populariti

“Kadang-kadang saya tak ambil setiap komen-komen itu terlalu peribadi sangat. Jadi, saya balas seperti biasa saja dan saya juga berterima kasih kepada mereka kerana menegur saya.

“Kalau dilihat semula video itu, saya memakai seluar pendek. Kalau orang bercakap mengenai saya menari, bukanlah saya menari yang terlalu sensual atau apa. Ia sekadar untuk suka-suka dan bersifat kelakar,” katanya.

Kata Daiyan lagi, dia mengerti bahawa setiap platform media sosial mempunyai pelbagai lapisan pengguna dengan latar belakang berbeza.

“Setiap platform media sosial ada pengguna yang hadir daripada pelbagai latar belakang berbeza, pelbagai lapisan masyarakat dan pelbagai ‘mindset’ yang berbeza. Kalau di TikTok, kebanyakannya adalah golongan remaja dan orang muda,” katanya.


Sambil Memasak Dapat Hadiah Siapa Tak Nak Rugi Banyak, Nak Tahu Kena Tengok!

Geng! Yang suka memasak tu wajib baca sampai habis tau. Korang memang kena grab betul-betul peluang ni. Tambah-tambah time PKP ni memang ramai sangat yang suka memasak lepas tu share kat media sosial.

Kalau sebelum ni korang buat semua tu tak dapat apa-apa just dapat like n komen, tapi kali ni korang buat benda yang sama tapi dapat hadiah bernilai RM2000. Memang best weyyy peraduan yang EB Frozen Food buat ni. Korang hanya perlu Cook, Snap & Win! Best kan.

Sempena dengan bulan Kemerdekaan yang ke 64, syarikat EB Frozen Food mengadakan peraduan Temui Citarasa Malaysia yang paling relax untuk geng yang suka masak. Korang masak-masak lepas itu tangkap gambar hidangan dengan produk EB Frozen Food, korang mungkin berpeluang rebut hadiah-hadiah lumayan. Tapi bukan sebarang produk yang korang boleh guna. Hanya guna produk EB Frozen Food jer.

Kalau korang nak tahu EB Frozen Food ni menggunakan teknologi Individual Quick Freezing (IQF) yang canggih pada kira-kira -40 darjah Celcius yang menjamin kesegaran produk makanan walaupun selepas dinyahbeku.

Jadi, produk EB dihasilkan dengan menerapkan idea ‘mudah disediakan’ iaitu sesuai dengan gaya hidup masakini.

Sebelum tu meh layan apa yang EB Frozen Food ada. Semua nampak sedap sangat, terliur rasanya!

Bagi korang yang nak santai-santai depan rumah sambil tengok anak main tu, apa kata goreng dulu produk yang baru dikeluarkan oleh EB pada tahun ini, Tempura Chicken Nugget ni. Tekstur dia yang lembut dan ranggup ni buatkan anak korang jatuh cinta. Ala sekejap jer masak, korang boleh masak terus dari freezer dan deep fry dalam masa 3- 4 minit dah siap!

Nak-nak lagi Tempura Chicken Nugget ni diperbuat dengan isi dada ayam kemudian celup dalam adunan tempura. Memang ranggup dan berjus lepas goreng.

Crispy Fried Chicken Wonton ni mempunyai inti yang padat dengan isi dada ayam dan dibalut dengan kulit popia khas buatan EB Frozen Food sendiri. Paling best bila dah goreng tu masuk jer mulut krup krup bunyi ranggup dia. Bab aroma pula tak payah cakap lah akan memancing selera korang! Rugi tak cuba.

Bagi korang yang suka makan banyak flavours elok kalau pilih Chicken Roll sebagai hidangan. Nak pula Chicken Roll ni dibalut dengan kulit dari kacang soya dan dicampurkan dengan rempah-rempah semula jadi. Gegelung ayam ini mempunyai 3 perisa asli, keju dan telur masin.

Ni antara produk EB Frozen Food yang korang boleh guna untuk peraduan nanti. Semua nampak mudah kan cara masak. Korang hanya perlu goreng jer. Tapi jangan lupa selitkan kreativiti korang dalam gambar nanti.

Nak tahu produk EB Frozen Food yang mana lagi yang korang boleh grab, jangan lupa tekan DI SINI.

Okey! Sebelum kami terlupa, cara untuk korang rebut hadiah yang awesome dari EB Frozen Food ni sangat lah mudah. Korang hanya perlu ikut langkah dibawah.

• Beli produk EB di mana-mana lokasi, kemudian masak makanan Malaysia

• Ambil gambar masakan Malaysia yang telah dimasak (Bungkusan produk EB di sebelah masakan), memuat naik ke Facebook / Instagram korang

• Tag seorang sahabat dan tag @ebfood.my di Facebook / Instagram

Mudah kan? Tunggu apa lagi jomlah join peraduan yang bermula sekarang sehingga 30 September 2021.

Hadiah utama akan diberi kepada 3 pemenang terpilih jer. Doa-doa lah bagi korang menang. Mana tahu dapat rasa duit RM2000, Panasonic Cubic Oven dan Produk EB Food. Kenyang dapat oven pun dapat.

Bukan ni jer hadiahnya. Hadiah untuk saguhati untuk 10 orang pun ada, siap boleh bawa balik Touch ‘n Go bernilai RM100 lagi. Best kan, lepas ni tak payah reload dah. Guna jer hadiah dari EB ni. Musim sekarang tak berjalan sangat, pergi kerja balik kerja. Jadi jimat dah kos tol korang. Hehe!

Sambil-sambil korang nak join peraduan ni. Apa kata korang beli time promosi. Dapat beli banyak dan korang pun dapat hasilkan banyak menu. Kan ke dah jimat situ. Mana tahu salah satu dari menu korang tu bertuah kan.

Paling best bila korang beli mana-mana 3 produk EB Food untuk mendapatkan 1 bekas makanan berkapasiti 3.6L secara percuma bila korang terjah semua kedai-kedai di bawah!

– Aeon
– Aeon Big
– Billion
– Checkers
– Econsave
– KH Nizam
– Lulu
– NSK
– Redtick
– Super 7
– Sunshine
– TF Value
– Ben’s Independent Grocer (B.I.G)
– OTK Supermarket
– Trendcell (Jaya Grocers)
– Yawata
– Yousafe

Ingat promosi ni tamat pada 30 September ini, jadi korang kena cepat kalau tak melepaslah korang.

Kini, produk EB boleh didapati kat online Platform macam Food Panda Shops dan Jocom Apps (Khidmat penghantaran di kawasan Lembah Klang turut disediakan)

Tunggu apa lagi, join peraduan yang boleh buat korang bawa pulang hadiah dan mengenyangkan perut korang ni.


“Ezza Istimewa, Yang Bagus Saya Simpan Seorang, Takut Kena Curi”

Sejak semalam hangat diperkatakan mengenai pelakon Remy Ishak yang bakal menamatkan zaman bujang dengan wanita pilihan hati, Ezza Yusof pada Sabtu ini.

Memetik laporan Kosmo!, difahamkan Remy akan berkongsikan lebih lanjut mengenai rancangan pernikahannya dalam satu sidang media khas hari ini.

Ditanya apa istimewanya bakal isterinya itu sehingga dia terpaut hati kepada wanita tersebut, Remy menyifatkan Ezza seorang yang istimewa.

“Dia (Ezza) seorang yang istimewa. Baik buruk dia, biar saya seorang sahajalah yang tahu.

“Saya telah siap sedia untuk jadi seorang suami yang mithali. Kalau boleh, benda yang bagus-bagus (tentang dia), biar saya seorang sahaja yang simpan. kalau cerita lebih, takut kena curi nanti,” katanya.

Dalam satu temu bual sebelum ini, Remy mendedahkan mereka sepatutnya bernikah pada Mei lalu namun majlis terpaksa dibatalkan susulan pandemik Covid-19.

“Saya ingatkan nak bina masjid pada bulan Syawal selepas ombak, segala badai di lautan yang kami tempuhi sebelum ini, tapi apakan daya, perancangan Allah itu lebih besar dari kehendak kami,” katanya.


Berkat Doa Ebit Lew, Ramai Datang Beli Di Gerai Azlee Senario

Baru-baru ini tular di media sosial foto pelawak Azlee Senario berniaga buah-buahan. Selepas tular foto tersebut, pendakwah terkenal Ebit Lew juga turut melawat ke gerai pelawak tersebut.

Tidak menyangka Ebit Lew muncul di gerainya, Azlee meluahkan rasa syukur dengan kehadiran pendakwah itu yang memberi kata-kata semangat kepadanya untuk terus mencari rezeki.

Azlee berkata, Ebit turut turut memberikan sedikit sumbangan kepadanya berbentuk wang tunai serta membeli buah-buahan yang dijualnya.

“Sejujurnya saya terkejut apabila gambar saya berniaga menjadi tular. Mungkin dari situ beliau nampak dan tergerak hati nak datang ke gerai saya. Bagi saya ia satu kejutan yang amat besar. Saya sangat terharu dengan kehariannya yang sanggup turun bertemu dengan saya di tapak berniaga.

“Dia memberi kata-kta semangat dan peransang kepada saya agar jangan pernah berputus asa kerana Allah sayang. Saya sangat bersyukur dan berkat doanya, ramai orang datang membeli..Alhamdulillah,” katanya.

Terdahulu, Azlee mula berniaga buah-buahan dan hasil laut seperti ikan, ketam, kupang, kerang, lala dan siput sedut di tapak pasar malam di Saujana Utama, Sungai Buloh sejak Perintah Kawalan Pergerakan (PKP) 3.0.


Rumah Ebit Lew Digeledah Polis

Petang tadi, tiga buah kenderaan dipercayai milik polis dilihat memasuki kawasan kediaman pendakwah terkenal, Ebit Lew di Setia Alam.

Pengarah Jabatan Siasatan Jenayah (JSJ) Bukit Aman Datuk Seri Abd Jalil Hassan berkata pihaknya melakukan penggeledahan berkenaan bagi melengkapkan siasatan selepas keterangan pendakwah itu diambil.

“Kita bukan menyerbu rumah beliau (Ebit Lew) sebaliknya hanya proses menggeledah bagi melengkapkan proses siasatan,” katanya.

Bagaimanapun, setakat ini masih belum dapat dipastikan sama ada terdapat rampasan barangan bagi melengkapkan siasatan tersebut.

Siang tadi, Ebit Lew hadir di Ibu Pejabat Polis Bukit Aman sebagai saksi untuk membantu siasatan kes gangguan seksual yang dikaitkan dengannya seperti yang tular baru-baru ini.


Remy Ishak, Ezza Yusof Nikah Sabtu Ini

Nampaknya Remy Ishak bakal menamatkan zaman bujang apabila pelakon itu dikhabarkan bakal melangsungkan pernikahan dengan bekas tunangnya, Ezza Yusof pada Sabtu ini.

Memetik laporan Harian Metro, sumber memberitahu pasangan itu akan bersiap di sebuah hotel terkemuka di ibu kota sebelum dibawa di lokasi pernikahan pagi Sabtu ini.

BACA: Buat Kejutan Hari Jadi, Remy Ishak & Bekas Tunang Kembali Bersama?

Sumber juga memberitahu busana pernikahan mereka juga mendapat sentuhan pereka fesyen muda terkenal.

Difahamkan, pasangan itu sepatutnya mengadakan majlis pernikahan pada Mei lalu, namun majlis terpaksa dibatalkan susulan pandemik Covid-19.

Terdahulu, Remy dan Ezza pernah mengikat tali pertunangan pada 2017, namun putus pada 2019. Bagaimanapun, timbul desas desus kembali bersama tahun ini selepas Remy meraikan majlis hari jadi Ezza di sebuah restoran.


Ramai Artis Berhijrah, Peminat Doakan Emma Maembong Kembali Berhijab

Baru-baru ini, ramai selebriti wanita berhijrah dengan mengambil keputusan untuk tampil berhijab sempena Maal Hijrah, antaranya Izara Aishah, Elizad, Betty Rahmad dan Nana Mahazan.

Tidak kurang juga ada yang menjadikan kisah pemergian Siti Sarah sebagai iktibar untuk berubah ke arah lebih baik. Melihatkan ramai selebriti berhijab, Emma Maembong juga turut terkena tempias.

BACA: “Sejak Free Hair, Baju Emma Maembong Makin Ketat & Sendat”

Dalam satu perkongsian di Insta Story, ada netizen yang mendoakan supaya hati Emma terbuka untuk kembali bertudung semula.

“Semoga Kak Emma terbuka hati untuk berhijab kembali. Sayang awak,” tulis netizen.

Tidak melatah dengan kata-kata netizen tersebut, Emma membalas dengan ucapan terima kasih di atas doa berkenaan. Malah, Emma turut memuat naik foto lamanya berhijab.

Apa pun semoga apa yang diharapkan oleh netizen akan tertunai suatu hari nanti dan kita doakan yang baik-baik sahaja untuk Emma.


Sajat Yakin Diri Layak Jadi Timbalan Perdana Menteri

Baru-baru ini, hangat diperkatakan apabila jutawan kosmetik, Datuk Seri Aliff Syukri mencalonkan diri untuk menjadi Perdana Menteri Malaysia ke-9.

Susulan itu, rata-rata netizen memetik nama usahawan kontroversi Sajat bagi menyandang jawatan sebagai Timbalan Perdana Menteri.

Meskipun ia hanyalah gurauan sahaja, namun perkara itu turut mendapat perhatian Sajat yang mengatakan dia sememangnya layak untuk menjadi TPM dan menyifatkan dirinya seorang berjiwa rakyat.

“Of course! I layak kot, I ni berjiwa rakyat! Memang ramai yang tunggu saya naik jadi TPM. Gitew,” katanya.

Terdahulu, Aliff bersungguh-sungguh mengatakan dia adalah individu yang layak memikul tanggungjawab tersebut serta mempersoalkan apa kurang tentang dirinya.

Perkongsiannya itu turut mendapat reaksi ibunya, Bonda Rozita yang turut terhibur serta mengatakan anaknya itu seolah cari pasal dan memuat naik perkongsian yang boleh mengundang kecaman.


“Saya Maafkan Sesiapa Yang Cuba Jatuhkan Saya”

Mengesahkan hadir sebagai saksi kes gangguan seksual, pendakwah terkenal, Ustaz Ebit Lew menyerahkan sepenuhnya kepada pihak polis berkenaan kes fitnah melampau terhadap dirinya.

Menyifatkan fitnah tersebut amat melampau, Ebit berkata dia memaafkan pihak yang cuba menjatuhkan dirinya dan ia tidak mematahkan semangatnya untuk membuat kebaikan.

BACA: Video Aksi Tak Senonoh Atas Katil Lelaki Mirip Ebit Lew Tersebar?

“Saya hadir memberi kerjasama sebagai saksi kepada kes ini dan menyerahkan sepenuhnya kepada pihak polis.

“Fitnah yang saya terima ini begitu kejam dan melampau namun saya maafkan mereka yang cuba menjatuhkan saya.

“Apa yang jadi tidak mematahkan semangat untuk teruskan usaha untuk membantu dan membuat kebaikan sampai bila-bila, sampai mati,” katanya.

Sejak semalam hangat diperkatakan apabila seorang pendakwah terkenal dipanggil Ibu Pejabat Polis Bukit Aman untuk membantu siasatan kes gangguan seksual.


Tauke Nak Saman Individu Sebar Fitnah

Sejak minggu lalu hangat diperkatakan mengenai pelawak terkenal Tauke Jambu apabila terpalit dengan kontroversi kes pemerdagangan manusia untuk tujuan seks.

Mengakui dia ditahan polis bagi membantu siasatan kes tersebut, bagaimanapun Tauke berkata dia tiada kaitan dengan aktiviti tersebut dah sudah pun memberi kerjasama kepada pihak berkuasa.

BACA: Tauke Nafi Bawa Alat Seks, Hanya Petai & Rambutan Untuk Isteri

Terbaru, Tauke bakal mengambil tindakan undang-undang terhadap individu yang menyebarkan fitnah dan berita palsu berkaitan dirinya. Katanya, dia kesal apabila kerjasama penuh diberikan kepada pihak berkuasa disalah ertikan.

“Harap maklum kepada semua, tindakan undang-undang akan diambil oleh pihak peguam saya susulan daripada pelbagai kenyataan tidak berasas, fitnah, cacian serta penyebaran berita palsu berkaitan dengan saya baru-baru ini.

“Kerjasama yang saya berikan kepada pihak polis sudah disalah anggap dan banyak pihak memilih untuk menghukum sebelum menilai,” katanya.

Dalam pada itu, Tauke berharap tindakan undang-undang yang akan diambil itu menghentikan penyebaran berita palsu berkenaan dirinya di media sosial.

Terdahulu, Tauke menafikan dakwaan mengatakan dia membawa peralatan seks sebaliknya hanya membawa rambutan dan petai untuk isterinya.


“Apa Yang Berlaku Biarlah Sampai Disitu Sahaja, Saya Maafkan Dia”

Berdepan kemelut dengan Allahyarham Wani Comel tahun lalu, bagaimanapun jutawan kosmetik Datuk Aliff Syukri memaafkan arwah dan tidak mahu insiden salah faham tersebut diperkatakan lagi.

Memetik laporan Utusan, Aliff turut mengucapkan takziah kepada keluarga arwah serta mendoakan agar Allahyarham Wani ditempatkan di kalangan orang beriman.

BACA: Isteri Yakin Aliff Syukri Jadi Mangsa ‘Tikam Belakang’ Kerana Terlalu Baik

“Saya maafkan segala yang berlaku. Mungkin ada hikmah di sebalik insiden tersebut. Semoga Allahyarham di tempatkan dalam kalangan mereka yang beriman.

“Saya juga mohon, apa yang berlaku antara kami biarlah sampai di situ sahaja. Tidak ada yang mengungkit dan memperbesar isu itu lagi,” katanya.

Wani Comel atau nama sebenarnya Nurul Airawani Nazira disahkan meninggal dunia semalam akibat jangkitan Covid-19. Allahyarham sebelum ini pernah menjadi perhatian ramai selpas kisah berat badannya yang mencecah 300 kilogram (kg) tular di media sosial.


Berkat Doa Ibu Bapa, Mas Khan Beli Kereta Porsche

Menerusi satu perkongsian di Instagram, pelakon Mas Khan meluahkan rasa syukur akhirnya memiliki kereta impiannya jenama mewah Porsche dianggarkan bernilai lebih setengah juta.

Menurut Mas Khan, rezeki memiliki kereta tersebut adalah disebabkan doa ibunya serta berkat membahagiakan orang tua dan keluarganya.

“Syukur Alhamdulilah terima kasih ya Allah ini berkat doa ibu , berkat saya manjakan ibu dan bapa saya, berkat saya happykan keluarga, rahmat ini saya dapat nikmat ini semua kerana Dia.

“Betul tuhan tak biarkan hamba dia sendirian,dengan usaha semata-mata kita boleh ubah hidup kita sekelip mata dgn izin Dia dan berkat keluarga kita. Yang penting kita “Berkehendak Ingin Kan sesuatu” kita mampu capai InshaAllah,” tulisnya.

Dalam entri tersebut, Mas Khan berkata bukan kisah kereta mewah tersebut yang mahu dikongsikan tetapi mengenai sifat sabar yang akan menjadi kunci kepada kejayaan.

“Sabarlah dalam perjuangan,sabarlah bila jatuh dan sabarlah bila hendak meniti jalan, yang menang selalu di akhir cerita.

“Bukan Porsche yang ingin saya sampaikan, tapi value of the porsche yang buat saya menilai hidup dari perspektif yang berbeza,” katanya.


Pendakwah Terkenal Dipanggil Bantu Siasatan Kes Gangguan Seksual

Seorang pendakwah terkenal bakal dipanggil ke Ibu Pejabat Polis Bukit Aman untuk dirakam keterangan bagi membantu siasatan berhubung siasatan berhubung kes gangguan seksual.

Memetik laporan Harian Metro, menurut sumber difahamkan pendakwah berusia 30-an itu telah diminta hadir esok.

“Namun tidak dapat dipastikan sama ada beliau akan hadir atau tidak.

“Siasatan dijalankan oleh Bahagian Siasatan Jenayah Seksual, Wanita dan Kanak-Kanak (D11), Jabatan Siasatan Jenayah Bukit Aman,” katanya.

Sebelum ini tular di media sosial mengenai video lucah yang menunjukkan lelaki mirip pendakwah itu.


Alya Iman Menangis Rindu Sangat Nak Berlakon

Tidak dinafikan ramai penggiat seni rindu untuk kembali ke set penggambaran selepas sekian lama aktiviti seni terpaksa dihentikan berikutan pandemik Covid-19.

Pelakon Alya Iman juga tidak terkecuali apabila berkongsikan dia mengakui sangat rindu untuk berlakon dan sering menangis. Bagaimanapun, dia menolak tepi perasaannya itu serta kekal positif.

BACA: Lemah & Sakit Badan, Kekasih Sahkan Alya Iman Hidap Demam Denggi

“Hati ini sangat sedih rindu nak masut set pengambaran. ingat lagi ke tak ni nak berlakon.

“Kadang-kadang terdiam tengok dinding menangis je tapi tak boleh menangis lama-lama kena cuba dan jadi positif. Insya-Allah kita boleh lawan semua ini,” tulisnya.

Menerusi perkongsian di Instagram itu, Alya yang juga anak kepada pelakon popular, Allahyarham Azmil Mustapha turut berkongsikan sedutan drama terbaru lakonannya, Seram Tak Seram yang dirakam sebelum PKP 3.0 dilaksanakan.


“Nak Berhijrah Ke Nak Melawa? Nak Dua-Dua” – Izara Aishah

Penghijrahan pelakon Izara Aishah yang kini tampil sopan dan bertudung labuh mendapat reaksi positif di kalangan netizen yang turut gembira dengan perubahan tersebut.

Menerusi satu perkongsian di Twitter, Izara berkata meskipun sudah berhijrah dan menutup aurat namun itu tidak menghalangnya untuk tampil cantik dan melawa.

Sementara itu, dalam satu perkongsian di Instagram, memuat naik potongan hadis berkenaan berpakaian kemas serta memaklumkan boleh mengambil gambar cantik-cantik sebagai salah satu cara gembirakan hati asalkan tidak meninggi diri.

Dalam pada itu, Izara berkata dia tidak pernah terfikir untuk melancarkan jenama tudungnya sendiri meskipun sudah berhijrah sepenuhnya.

“Jual tudung bukan pilihan saya. Maaf, saya lebih suka beli. Saya selalu nak mulakan jenama baju sendiri tetapi buat masa sekarang malas. Sangat sibuk menjaga kecil dan saya gembira dengan perniagaan ENYA,” tulisnya.


Jamal Abdillah Bakal Timang Anak Kelima Di Usia 62 Tahun

Baru sahaja menimang cahaya mata lelaki 9 bulan lalu, penyanyi lagenda Datuk Jamal Abdillah berkongsikan perkhabaran gembira apabila isterinya, Datin Zai Izzati Khairuddin kini hamil anak ketiga.

Menurut Jamal, kandungan isterinya kini sudah berusia 12 minggu. Gembira dengan rezeki cahaya mata kelimanya itu, Jamal berharap dikurniakan seorang lagi anak perempuan.

“Kalau Allah beri rezeki anak perempuan tentu sekali kami sangat gembira. Saya juga merancang anak kelima lahir pada 12 Disember 2021,” katanya.

Bakal menimang cahaya mata lagi di usia 62 tahun, Jamal berkata kehadiran seorang lagi ahli keluarga amat-amat membahagiakannya dan ia adalah rezeki daripada Allah.

“Kehadiran anak adalah rezeki. Saya sangat bersyukur kerana Allah terus mengurniakan rezeki anak buat saya dan isteri,” katanya.

Jamal dan Zai Izzati berkahwin pada 1 April 2017 dan hasil perkahwinan mereka dikurniakan cahaya mata perempuan, Nur Azura Yamani 2 tahun dan El Issac Yamani kini berusia 9 bulan.

Manakala menerusi perkahwinan terdahulu, Jamal dikurniakan dua cahaya mata lelaki iaitu Osama Yamani, 20, dan Ahmad Zaki Yamani, 15.


Peguam Syura, Lan Solo & Isteri Mahu Bincang Selesai Luar Mahkamah Kes Saman Siti Nordiana

Minggu lalu kemelut antara Siti Nordiana bersama Lan Solo, Syura Badron serta tiga lagi individu memasuki episod baru apabila Nana menuntut permohonan maaf menerusi media serta membayar RM500,000 setiap seorang.

Terbaru, lima sekawan tersebut kini menggunakan khidmat guaman berbeza dimana Syura, Lan Solo dan isterinya, Sheila Hassim diwakili peguam sama iaitu Muhmmad Hafiz dan Alan Razak.

BACA: Kes Saman Siti Nordiana, Lima Sekawan Berdepan Muflis Jika Gagal Jawab Tuntutan

Sementara itu, dua lagi individu iaitu Aida G dan jurusolek Aida G dan pegawai perhubungan awam syarikat rakaman FMC, Sam Samin, masih tidak diketahui siapa peguam yang akan mewakili mereka.

Menurut Hafiz, mereka sudah pun memfailakn memorandum kehadiran di Mahkamah Sesyen Kuala Lumpur Isnin lalu dan dalam proses melengkapkan penyataan pembelaan terhadap tuntutan Siti Nordiana.

Dalam pada itu, Hafiz memberitahu kemungkinan kedua-dua pihak peguam akan berbincang untuk mediasi di luar mahkamah selepas proses memfailkan kesemua penyataan.

“Buat masa sekarang, tiada perkembangan lain yang boleh dikongsikan. Bila kami dah selesai failkan penyataan pembelaan, barulah kami akan maklumkan apa intipati penyataan tersebut.

“Mungkin pihak kami dan peguam yang mewakili Nana akan berbincang mengenai kebarangkalian untuk mediasi di luar mahkamah selepas pihak Nana memberia jawapan kepada penyataan pembelaan,” katanya.


Intan Najuwa Terima Hadiah Al-Quran Daripada Zul Ariffin

Perkongsian pelakon Intan Najuwa hari ini menjadi perhatian ramai apabila menerima hadiah senaskhah Al-Quran sempena ulang tahun kelahiran ke-24.

Menerusi satu entri dikongsikan di Insta Story, Intan ada memuat naik gambar Al-Quran tersebut yang turut tertulis ucapan istimewa daripada individu dengan nama singkatan Z.A.

Meskipun tidak berkongsikan secara terperinci indentiti individu berkenaan, namun rata-rata peminat mengandaikan ia merupakan nama singkatan nama Zul Ariffin dan tanda tangan yang tertera mirip milik aktor itu.

Memetik laporan Kosmo!, Zul mengakui bahawa hadiah al-Quran berkenaan memang merupakan pemberian daripadanya, namun iaanya hadiah daripada seorang kawan sahaja.

“Ya, memang saya bagi. Tapi sebagai hadiah daripada seorang kawan, itu sahaja. Kalau boleh, tak perlulah perbesar-besarkan hal ini. Itu cuma senaskhah al-Quran,” katanya.

Terdahulu, nama Zul Ariffin pernah dikaitkan sebagai orang ketiga yang menyebabkan hubungan Intan Najuwa bersama bekas tunangnya, Razrul putus di tengah jalan.

Bagaimanapun, Zul menepis dakwaan tersebut dan menafikan mempunyai hubungan istimewa dengan Intan.


Pemergian Siti Sarah Beri Iktibar, Nabil Ahmad & Isteri Padam Gambar Lama

Pelawak dan pengacara Nabil Ahmad berkata mengakui pemergian Allahyarham Siti Sarah beri kesan mendalam kepada dirinya dan isteri, Zira Ayub.

Nabil berkata, dia meluahkan rasa syukur melihat banyak perubahan isterinya ke arah lebih baik selepas pemergian Allahyarham Siti Sarah.

BACA: Usia Kandungan 3 Bulan, Isteri Nabil Ahmad Keguguran Anak Keempat

“Satu berita yang sangat menggembirakan bila ramai rakan selebriti sudah bertudung. Tahniah dan bersyukur. Saya tengok perubahan isteri pun rasa syukur sangat.

“Saya doakan mereka terus istiqamah. Sebab ujian kita zaman sekarang ini lain sikit. Takut Allah beri hidayah, Allah boleh tarik balik. Bagi saya, perubahan ini sedikit sebanyak kesan daripada pemergian arwah Siti Sarah,” katanya.

Dalam pada itu, Nabil berkata dia dan isteri sudahpun memadam gambar-gambar lama. Nabil juga mengakui ujian paling besar untuknya adalah untuk kekal istiqamah.

“Kita tak tahu bila akan sampai waktu kita. Macam saya dan isteri pun sudah padam gambar-gambar lama. Isteri saya pun dah padam gambar dia tak bertudung sebelum ini.

“Ujian paling besar setakat ini dari segi nak istiqamah. Nak bangun pagi untuk solat tahajud. Kalau masa awal-awal dulu rajin nak bangun. Lepas itu dah jadi slow.

“Nak kekal istiqamah dalam membuat amal ibadah dan buat benda baik ini bagi saya ujian besar. Tapi saya tetap bersyukur dalam perjalanan hidup saya,” katanya.


Eina Azman Jalani Pembedahan Leher, Mohon Doakan Sembuh Sepenuhnya

Menerusi satu perkongsian di Instagram, pelakon Datin Paduka Eina Azman memaklumkan dia selamat menjalani pembedahan di leher di Hospital Gleneagles.

Menurut Eina, keadaan kesihatannya kurang sihat sihat sejak kebelakangan ini dan sudah empat kali melakukan biopsi. Namun, Eina tidak menyatakan lebih lanjut mengenai penyanyi dialami.

“Alhamdullilah selepas enam jam, saya sudah bangun. Ramai yang WhatsApp dan mesej tanya saya kenapa tiada perkongsian apa-apa di Instagram. Pula, masih terlalu ramai yang nak tahu saya sakit apa.

“Akhir-akhir ini tahap kesihatan saya kurang sihat. Saya sudah pernah buat biopsi sebanyak empat kali di leher dari tahun 2016 sehingga hari ini dan sakit saya masih tidak hilang.

“Hari ini saya berjaya jalani pembedahan selepas dua tahun sebab tempat biopsi yang saya pernah buat beberapa kali sebelum ini masih bengkak dan sakit,” tulisnya.

Dalam entri tersebut, Eina turut memuat naik gambarnya dan dapat dilihat Eina diletakkan kain pada bahagian yang dibedah. Eina turut memohon doa agar sakitnya itu akan hilang selepas pembedahan tersebut.


Remy Ishak Kenang Jasa Muhyiddin Yassin Berbakti Ketika Pandemik

Isnin lalu, berita mengenai perletakan jawatan Tan Sri Muhyiddin Yassin sebagai Perdana Menteri Malaysia menggemparkan negara serta memberi kesan kepada rakyat.

Berita tersebut turut memberi kesan kepada pelakon Remy Ishak yang mengucapkan terima kasih kepada Muhyiddin Yassin di atas bakti beliau serta berjuang untuk negara ketika pandemik ini.

“Assalamualaikum Tan Sri Muhyiddin Yassin. Terima kasih atas segala bakti yang telah dicurahkan buat seluruh rakyat dan negara Malaysia tercinta.

“Jasa baik dan usaha Tan Sri sebagai Perdana Menteri Malaysia ke-8 yang berjuang untuk rakyat saat pandemic covid-19 melanda negara akan dikenang hingga akhir hayat,” tulisnya.

Dalam pada itu, Remy turut mendoakan kesejahteraan buat Muhyiddin sekeluarga serta bekas Perdana Menteri itu diberikan kesihatan yang baik dan dirahmati Allah.

“Saya mendoakan kesejahteraan dan rahmat buat Tan Sri serta seluruh ahli keluarga. Semoga Tan Sri diberikan kesihatan yang lebih baik dan dirahmati ALLAH SWT.Amin Amin Ya Rabb al amin,” tulisnya.

Terdahulu, Yang di-Pertuan Agong sudah menerima surat perletakan jawatan Perdana Menteri daripada Tan Sri Muhyiddin Yassin. Seri Paduka Baginda perkenan melantik Muhyiddin sebagai “Caretaker” Perdana Menteri sehingga Perdana Menteri baru dilantik.


Izara Aishah Sedia Padam Media Sosial Jika Haram

Kini sudah berhijrah dan tampil menutup aurat, pelakon Izara Aishah berkata dia bersedia untuk memadam akaun media sosial jika hukumnya haram.

Menerusi satu perkongsian di Twitter, Izara berkata dia juga bersedia memadam kesemua foto dan akaun media sosialnya jika ada hukum mengenai perkara itu disebut dalam Al-Quran.

Bagaimanapun, selepas mendapat jawapan daripada seorang ustazah, Izara berkata tindakan memuat naik foto di media sosial tidak haram namun haruslah berpada-pada.

“Saya merasakan ini terlalu ekstrim. Tetapi kalau ada dalam Al-Quran, Insya-Allah saya akan berhenti (berkongsi foto) kerana saya sudah lama tidak mengambil peduli akan media sosial,” tulisnya.

Sebelum ini, Izara berkata dia ditegur kerana berkongsikan foto terbarunya di media sosial yang dikatakan hukumnya adalah haram.

Perkongsian Izara itu mendapat pelbagai reaksi daripada netizen yang mengucapkan terima kasih kerana berkongsi ilmu mengenai hukum memuat naik foto di media sosial.


Siti Elizad Mula Hafal Ayat-Ayat Suci Al-Quran

Hikmah disebalik pandemik dan Perintah Kawalan Pergerakan (PKP), pelakon Siti Elizad mengambil peluang dengan menghafal surah ayat-ayat suci Al-Quran.

Menerusi satu perkongsian di Instagram, Elizad memuat naik video sedang menghafal ayat surah Al Waqiah. Elizad berkata dia mula menghafal beberapa surah selepas mendapat inspirasi daripada sahabat-sahabatnya yang berkongsikan video bacaan mereka di media sosial.

BACA: Sudah Lama Simpan Niat, Doa Suami Elizad Untuk Bertudung Termakbul

“Kemanisan musim pandemik, saya cuba hafal beberapa surah. Terinspirasikan sahabat-sahabat yang berkongsi video bacaan mereka di media sosial . Jadi hari ni saya cuba dengan Al Waqiah. Ada 96 ayat. Maaf banyak lupa, banyak kesalahan lagi dan tajwid, tak merdu,” tulisnya.

Dalam pada itu, Elizad berkata dia terbuka menerima teguran serta mengucapkan terima kasih kepada beberapa pihak yang sudi membimbingnya dalam membaca Al-Quran. Kata Elizad lagi, dia turut berpesan jika ada pihak yang kurang senang dengan perkongsiannya agar hide sahaja entri tersebut.

“Inshaallah slowly cuba hafal lagi . Apa pun saya terbuka dgn semua teguran. Mekasih Ustaz Khairullah dan Ustaz Hadi yang banyak membimbing saya yg jahil ini,” tulisnya.

“Pada yang rasa tak suka dan tak berminat tengok posting saya, boleh je hide. Tiada paksaan suruh like. Seikhlas hati nak berkongsi,” tulisnya.


“Kenapa Pula Tak Layak Jadi PM? Apa Kurangnya Saya?”

Disaat rakyat Malaysia berteka-teki siapakah yang akan dilantik sebagai Perdana Menteri ke-9, usahawan kosmetik, Datuk Seri Aliff Syukri turut mencalonkan dirinya.

Meskipun perkongsiannya itu hanya gurauan, namun ada yang mengambil serius serta mempertikaikan kemampuannya untuk menggantikan Tan Sri Muhyiddin Yassin.

Bagaimanapun, Aliff bersungguh-sungguh mengatakan dia adalah individu yang layak memikul tanggungjawab tersebut serta mempersoalkan apa kurang tentang dirinya.

“Kenapa pula saya tak layak? Apa kurangnya saya? Saya hanya memohon saja, mana tahu permohonan saya diluluskan,” katanya.

Semalam, Aliff memuat naik foto borang permohonan jawatan Perdana Menteri ke-9. Aliff turut mengatakan jika ada rezeki tidak kemana serta meminta orang ramai mendoakannya.

Entri tersebut turut mendapat reaksi ibunya, Bonda Rozita yang turut terhibur serta mengatakan anaknya itu seolah cari pasal dan memuat naik perkongsian yang boleh mengundang kecaman.


Kerajaan Dah Bertukar, Caprice Bagi Hint Nak Balik Malaysia

Selepas hampir dua bulan berada di Mesir berikutan tidak dapat memasuki Gaza, Palestin, penyanyi rap Caprice seolah memberi bayangan akan balik ke Malaysia dalam masa terdekat.

Menerusi satu perkongsian di Instagram, bagaimanapun Caprice berkata dia perlu menyelesaikan beberapa tugasan berkaitan misinya itu.

“Saya benci bila kata-kata saya menjadi kenyataan, korang nak kirim apa-apa tak?

“See you soon Malaysia, nak selesaikan kerja-kerja saya dulu baru saya balik,” katanya.

Difahamkan, Caprice mengatakan sedemikian apabila ditanya netizen adakah dia akan mengotakan janjinya untuk balik ke Malaysia jika kerajaan sudah bertukar.

Dalam pada itu, menerusi satu perkongsian lain, Caprice memaklumkan dia dalam proses menyiapkan lagu kolaborasi dengan artis di negara tersebut.

“InsyaAllah saya bersama artis-artis area ini akan lancarkan lagu mungkin 11 hari lagi,” katanya.

Terdahulu, perkongsian Caprice menjadi perhatian seolah dihimpit masalah serius apabila memaklumkan menerima banyak ugutan sehingga ahli organisasi gelap muncul di hotel tempatnya.


Isu Fitnah Diva AA, 4 Jam Che Ta Beri Keterangan Kepada Polis

Pelakon Rozita Che Wan tampil memberi keterangan kepada pihak polis selepas didakwa memfitnah Azwan Ali menerusi satu komen balas di Twitter minggu lalu.

Difahamkan, Che Ta memberi keterangan selama empat jam dimana dia tiba di Ibu Pejabat Polis Daerah (IPD) Brickfields jam 12 tengah hari dan beredar sekitar pukul 4 petang tadi.

BACA: “Dekat 2 Minggu Tunggu, Mana Surat Samannya?” – Che Ta

“Saya datang hari ini untuk bagi statement berkaitan laporan yang dibuat oleh Azwan Ali. Saya tak ada buat laporan hanya bagi keterangan. Saya datang bersama suami dan pengurus sebab kami yang terlibat. Tapi keterangan dari segi apa saya tak boleh nak beritahu,” katanya.

Berkongsi lebih lanjut, Che Ta berkata dia mengakui membalas hinaan yang dilemparkan oleh Azwan di Instagram kerana terlalu marah, namun bertindak memadam entri berkenaan sejam kemudian.

“Saya jawab status dia sebab dia menghina saya. Sebagai perempuan of course la rasa terhina dengan perkataan yang dia gunakan melampau dan memalukan.

“Lepas sejam saya post, saya delete balik sebab saya tengah marah time tu. Lepas itu saya fikir balik tak nak bergaduh,” katanya.

Minggu lalu, Azwan membuat laporan polis terhadap Che Ta susulan fitnahnya apbila menuduhnya mengambil rasuah. Sebelum itu, Azwan terlebih dahulu berkongsikan foto Che Ta dengan kapsyen dianggap keterlaluan.

Malah, Azwan juga bercadang untuk mengemukakan saman berjumlah RM5 juta terhadap selebriti wanita yang didakwa memfitnahnya.


Linda Rafar Sedih Muhyiddin Yassin Letak Jawatan

Semalam, berita mengenai perletakan jawatan Tan Sri Muhyiddin Yassin sebagai Perdana Menteri Malaysia menggemparkan negara serta memberi kesan kepada rakyat.

Rata-rata rakyat meluahkan rasa sedih serta mengucapkan terima kasih kepada Muhyiddin di atas khidmatnya sepanjang 17 bulan mengangani pandemik Covid-19.

Berita tersebut turut mendapat perhatian penyanyi Linda Rafar yang turut meluahkan rasa sedihnya serta mengatakan ‘Abah’ sudah lakukan yang terbaik buat Malaysia.

Menerusi satu perkongsian di Insta Story, Linda turut memuat naik foto serta mengatakan langit gelap ketika kenderaan Muhyiddin bergerak keluar dari Istana Negara.

Semalam, Yang di-Pertuan Agong sudah menerima surat perletakan jawatan Perdana Menteri daripada Tan Sri Muhyiddin Yassin. Seri Paduka Baginda perkenan melantik Muhyiddin sebagai “Caretaker” Perdana Menteri sehingga Perdana Menteri baru dilantik.


“Bukan Cantik Dicari Tapi Redha Rahmat Ilahi”

Mula berhijab sejak beberapa hari lalu, penyanyi dan pengacara Nana Mahazan menzahirkan ucapan terima kasih apabila dihujani salam penghijrahan daripada orang ramai buat dirinya.

Menerusi satu perkongsian di Insta Story, Nana berkata dia akan terus istiqamah. Ujarnya, bukan kecantikan yang dicari tetapi redha daripada Yang Maha Esa.

“Allah Maha Besar, terima kasih semua yang mesej secara terus (direct message). Tidak dapat jawab semua. Harap semua dapat berlapang dada, saya cuba. Bukan cantik dicari, hanya redha rahmat daripada Ilahi,” katanya.

Dalam pada itu, Nana turut memohon maaf seandainya selama ini ada khilaf yang dilakukan tanpa disedari kepada sesiapa.

Beberapa hari lalu, pelakon Izara Aishah, Siti Elizad, pelawak Vicha Saywho dan Aprena Manrose membuat keputusan untuk berhijrah apabila tampil berhijab.


Fikir Masa Depan Anak, Shuib Pilih Sepupu Jadi Ibu Susuan Ayash Affan

Selepas pemergian isteri tercinta Allahyarham Siti Sarah pada Isnin lalu, Shuib Sepahtu berkata dia sudah mula memikirkan mengenai soal susu untuk bayinya, Ayash Affan.

Bagaimanapun, Shuib memaklumkan dia memilih ahli keluarganya sendiri iaitu sepupunya yang baru saja menyambut kelahiran cahaya matanya 6 bulan lalu untuk menjadi ibu susuan anaknya.

BACA: Shuib Mohon Padam Gambar, Video Arwah Isteri Tak Tutup Aurat

Shuib berkata keputusan itu dibuat selepas berbincang denngan ahli keluarga yang lain. Kata Shuib lagi, dia memilih dikalangan ahli keluar kerana bimbang terjadi masalah di masa hadapan.

“Selepas kita berbincang dengan keluarga, alhamdulillah ada di kalangan keluarga saya iaitu sepupu. Takut juga masa depan nanti kita tak tahu apa nak jadi. Takut terkahwin pula, jadi masalah nanti. Jadi, saya ambil dalam kalangan keluarga,” katanya.

Dalam pada itu, Shuib turut mengucapkan terima kasih kepada mereka yang mendoakan untuknya sejak hari pertama pemergian arwah isterinya.

“Saya harap Allah balas ganjaran kepada semua orang yang ada sejak hari pertama bersama-sama dengan saya. Terima kasih juga yang doakan kekuatan untuk diri saya.

“Kalau la ada perasaan seperti saya yang merindukan arwah, jangan terlalu berduka. Takut dia (Allahyarham Siti Sarah) sedih. Bila kita teringat, sedekahkan al-Fatihah,” katanya.


Semangat! Kontijen Malaysia Pulang Kejayaan Di Sukan Olimpik Tokyo 2020

Pencapaian satu pingat perak dan satu gangsa Kontijen Malaysia di Sukan Olimpik Tokyo 2020 yang berlangsung dalam cabaran pandemik COVID-19, menyamai pencapaian kedua terbaik kontinjen Malaysia ketika edisi London 2012.

Walaupun tidak berjaya mencapai sasaran tiga pingat, pencapaian dikecapi selepas berlabuhnya tirai cara gemilang itu masih dilihat sebagai pencapaian kontinjen negara pada Sukan Olimpik sejak 23 Julai sehingga 9 Ogos lalu adalah baik.

Menteri Belia dan Sukan, Datuk Seri Reezal Merican Naina Merican berkata, meskipun pencapaian di bumi Tokyo tidak menepati sasaran awal iaitu tiga pingat dengan salah satu daripadanya emas, namun beliau bersyukur kerana atlet Malaysia masih mampu membawa pulang kejayaan.

“Sokongan tidak berbelah bahagi rakyat Malaysia kepada barisan atlet kebangsaan memberi makna yang cukup bererti.

“Saya tidak dapat melihat negara lain yang memiliki semangat kebersatuan dalam diri selain rakyat Malaysia yang setia menyokong atlet negara ketika bersaing.

“Misalnya, ketika Azizulhasni meraih tempat kedua dalam keadaan kena hadang oleh pelumba Australia, lihatlah bagaimana reaksi rakyat Malaysia yang memberi komen di laman media sosial,” katanya.

Reezal Merican berkata, secara keseluruhannya, kedudukan Malaysia pada Olimpik Tokyo 2020 adalah di kedudukan ke-74 daripada 206 negara selepas meraih satu pingat perak dan satu pingat gangsa sekali gus menjadi tanda aras untuk menuju ke Olimpik Paris 2024 nanti.

Katanya, di peringkat Asia, kontinjen Malaysia berada di rangking ke-15, manakala bagi negara-negara Komanwel di kedudukan ke-13 dan di tempat keempat untuk Asia Tenggara di belakang Filipina, Thailand dan Indonesia.

“Sejak 1992 sehingga 2020, Malaysia sudah meraih 13 pingat iaitu sembilan pingat perak dan empat pingat gangsa. Sebagai Menteri, saya bersyukur dengan pencapaian ini dalam kita berdepan serba kepayahan.

“Sebagai Menteri yang mewakili kontinjen Malaysia juga, sejujurnya memohon maaf tidak menyempurnakan tiga pingat terutama kilauan emas, namun optimis bagi edisi Paris 2024 dimulakan dengan rentak baharu, demi negara tercinta, Demi Malaysia,” ujar Reezal Merican.

Kemenangan dua pingat negara menerusi sukan berbasikal trek dalam acara keirin oleh Datuk Azizulhasni Awang yang meraih perak, manakala gangsa pula dimenangi Aaron Chia – Soh Wooi Yik dalam sukan badminton bagi acara beregu lelaki.

Temasya Olimpik kali ini cukup luar biasa dianggap sebagai tidak pernah berlaku (unprecedented) memandangkan persediaan alet Malaysia dan negara lain berdepan kepayahan untuk mempersiapkan diri dalam keadaan dunia dilanda pandemik COVID-19.

Malah, Kementerian Belia dan Sukan bersama Majlis Olimpik Malaysia (MOM), Majlis Sukan Negara (MSN) dan Institut Sukan Negara (ISN) turut berusaha keras melakukan perubahan modul latihan bagi memastikan atlet negara bersedia berdepan Olimpik.

Sukan sejak sekian lama menjadi agen perpaduan paling berjaya dalam menyatukan rakyat sesebuah negara, dengan Malaysia tidak terkecuali.

Kita dahulu dijamu dengan penampilan skuad bola sepak generasi emas 1980 yang layak ke Olimpik dan kejayaan pasukan badminton menghadiahkan Piala Thomas pada 1992.

Begitupun pada Olimpik 2020, jagoan seperti Datuk Azizulhasni Awang, Aaron Chia-Soh Wooi Yik dan Pandelela Rinong menyambung legasi penyatuan dalam usaha lagu Negaraku dimainkan di Jepun.

Paling mencuri tumpuan apabila beberapa media antarabangsa, termasuk Yahoo!, NZ Herald dan Outsider menyenaraikan Malaysia antara busana terbaik upacara pembukaan.

Busana yang dipakai kontinjen negara diinspirasikan daripada persalinan pemakaian Hang Tuah dalam segi penggayaan dan suntikan Jalur Gemilang sebagai warna asas.

Tatacara pemakaian lengkap bertanjak, baju sikap dan samping berbaju Melayu yang melambangkan kejituan rasa cinta kepada Malaysia serta baju kebangsaan.

Persalinan wanita pula lengkap berdokoh dan selendang membiaskan identiti Malaysia yang kaya dengan budaya tersendiri.

Dan tidak ketinggalan, acara Paralimpik Tokyo 2020 yang akan bermula pada 24 Ogos ini sehingga 5 September 2021. Semoga atlet-atlet paralimpik Malaysia dapat menggalas cabaran Paralimpik Tokyo 2020 ini!


“Dekat 2 Minggu Tunggu, Mana Surat Samannya?” – Che Ta

Enggan mengambil pusing mengenai kemelutnya dengan pengacara kontroversi Azwan Ali, pelakon Rozita Che Wan berkata dia hanya menunggu surat saman daripada peguam Azwan.

Katanya lagi, dia sudah menunggu hampir dua minggu namun tiada surat saman tiba. Ujarnya lagi, buat masa ini dia mengambil pendekatan untuk tunggu dan lihat berhubung isu saman tersebut.

“Buat masa ni saya malas nak fikir. Saya tunggu saja surat saman daripada dia. Dah dekat dua minggu juga saya menunggu. Terserahlah apa pun dia nak buat. Nak membebel ke, melalak ke, merentan seorang diri ke, ikut dia lah,” katanya.

Che Ta berkata lagi, sebaik sahaja tiba surat saman daripada pihak Azwan atau lebih dikenali sebagai Diva AA, giliran dia dan peguamnya juga akan lakukan perkara sama.

“Saya dan peguam memang lama dah tunggu. Saman sampai je, terus kami pun akan hantar surat saman balas juga,” ujarnya.

Semalam, Diva AA dikhabarkan membuat laporan polis terhadap Che Ta yang didakwa menulis kenyataan fitnah terhadapnya hingga merosakkan reputasinya.


Kini Bertudung Penuh, Aprena Manrose Mohon Doa Peminat

Alhamdulillah, satu demi satu selebriti wanita berhijrah ke arah lebih baik apabila membuat keputusan untuk berhijab termasuk, pelakon Aprena Manrose.

Sering tampil berhijab sebelum ini, perkongsian terbaru Aprena menjadi perhatian ramai apabila seolah mengesahkan dirinya sudah berhijab sepenuhnya.

Menerusi entri tersebut, Aprena meluahkan rasa syukur ke hadrat Ilahi serta berterima kasih kepada mereka yang tidak putus mendoakan dirinya.

Perkongsiannya itu mendapat pelbagai reaksi daripada rakan artis dan netizen yang turut tumpang gembira dengan penghijrahannya itu serta mendoakan akan terus istiqamah.

Beberapa hari lalu, pelakon Izara Aishah, Siti Elizad, pelawak Vicha Saywho dan Nana Mahazan membuat keputusan untuk berhijrah apabila tampil berhijab.


Jinggo Tegur Berhenti Cerita Tentang Arwah Kerana Keaiban Akan Bermula

Menerusi satu perkongsian di Instagram, pengarah dan penerbit, Jinggo menyeru supaya tidak berlebih-lebihan bercerita tentang insan yang telah meninggal dunia.

Menurut Jinggo, pada awalnya semuanya nampak indah namun apabila segala yang ‘cantik’ sudah habis dijaja, bermulalah keburukan si mati akan diperkatakan. Jinggo turut kecewa apabila ada pihak menjaja kisah-kisah mereka yang telah pergi demi kepentingan peribadi.

BACA: “Pada Artis & Produksi Anti-Vaksin, Mereka Boleh Duduk Rumah Selamanya”

“Berhenti. Cukup-cukuplah korang up gambar video arwah. Atas tujuan apa? Nak simpati? Nak naikkan followers kat FB, IG? Tau tak kenapa korang kena berhenti?

“Sebab bila habis kecantikan arwah dijaja, keburukan arwah pula jadi penyambung cerita. Bila habis kebaikan arwah di dewa dewa, keaiban arwah pula akan bermula,” katanya.

Perkongsian Jinggo itu mendapat pelbagai reaksi daripada netizen yang turut bersetuju dengan pendapatnya itu serta berharap dapat membuka mata semua pihak.


Tauke Nafi Bawa Alat Seks, Hanya Petai & Rambutan Untuk Isteri

Sejak minggu lalu hangat diperkatakan mengenai pelawak terkenal Tauke Jambu apabila terpalit dengan kontroversi kes pemerdagangan manusia untuk tujuan seks.

Mengakui dia ditahan polis bagi membantu siasatan kes tersebut, bagaimanapun Tauke berkata dia tiada kaitan dengan aktiviti tersebut dah sudah pun memberi kerjasama kepada pihak berkuasa.

Berikutan penahanan itu, peralatan seks dikatakan telah ditemui di dalam keretanya. Tampil menafikan perkara itu, Tauke berkata dia hanya membawa buah tangan untuk isterinya iaitu rambutan dan petai.

Sementara itu, memetik mStar Online, Tauke membuat keputusan mengucapkan selamat tinggal kepada dunia hiburan. Ujarnya, pelbagai tohmahan diterima sejak ditahan bagi membantu kes berkenaan.

“Akibat peristiwa ini saya terpaksa undur diri dalam industri hiburan. Bukan kerana merajuk tapi sebab-sebab lain..saya rasa cukuplah setakat ini,” katanya.


Aliff Syukri Nak Jadi Perdana Menteri Malaysia Ke-9

Hari ini negara digemparkan mengenai Tan Sri Muhyiddin Yassin meletakkan jawatan yang meletakkan jawatan sebagai Perdana Menteri Malaysia. Bagaimanapun, Muhyiddin akan menjalan sebagai caretaker Perdana Menteri sehingga Perdana Menteri baharu dilantik.

Mengambil kesempatan tentang isu hangat diperkatakan negara itu, usahawan kosmetik Datuk Seri Aliff Syukri memuat naik foto borang permohonan jawatan Perdana Menteri Malaysia ke-9.

Menerusi entri tersebut, Aliff turut mengatakan jika ada rezeki tidak kemana serta berseloroh meminta orang ramai mendoakan agar segalanya dipermudahkan.

Perkongsian Aliff itu mendapat pelbagai reaksi dikalangan netizen yang terhibur dengan posting tersebut. Malah ada yang bergurau mengatakan jika mahu jadi PM suara kena merdu.

Entri tersebut turut mendapat reaksi ibunya, Bonda Rozita yang turut terhibur serta mengatakan anaknya itu seolah cari pasal dan memuat naik perkongsian yang boleh mengundang kecaman.


Hawa Rizwana Dedah Tak Pernah Langsung Bercinta

Meskipun baru sahaja berusia 26 tahun, nama pengacara dan pembaca berita Hawa Rizwana kini semakin dikenali ramai dan pantas mendaki tangga populariti.

Meskipun dikenali ramai, namun Hawa berkata hatinya masih belum lagi dimiliki mana-mana lelaki. Malah, dia belum terfikir untuk memiliki kekasih.

Hawa juga mendedahkan dia juga tidak pernah mempunyai pengalaman bercinta sebelum ini. Ujarnya, buat masa ini dia hanya mahu fokus kepada kerjaya terlebih dahulu.

“Saya sangat dahagakan pengalaman (kerja). Lagi pun saya memang tak pernah bercinta sebelum ini. Kalau kawan lelaki itu adalah,” katanya.

Ditanya mengenai ciri-ciri lelaki idamannya, Hawa berkata bapanya telah meletakkan dua syarat jika ada lelaki ingin menyunting puteri kesayangannya.

“Ayah bagi dua syarat. Pertama lelaki yang bangun solat Subuh sebab kalau dia bangun solat Subuh, insya-Allah solat lain akan terjaga. Yang kedua, lelaki yang tidak merokok.

“Saya secara peribadi inginkan bakal suami yang boleh menerima saya ketika susah dan senang, semasa sakit atau sihat, memahami dan boleh menenangkan saya ketika dalam kegelisahan,” jelasnya.


Video Menangis PM Letak Jawatan, Mila Jirin Nafi Dibayar

Semalam, menerusi satu perkongsian, penyanyi dan usahawan popular, Mila Jirin tidak dapat menahan rasa sedih apabila mendengar berita Perdana Menteri, Tan Sri Muhyiddin Yassin bakal meletakkan jawatan.

Mila berkata sebelum ini dia tidak pernah sedih jika Perdana Menteri lain meletakkan jawatan, namun kali ini berbeza apatah lagi kerajaan banyak membantu usahawan sepertinya.

BACA: Mila Jirin Menangis Sebak Dengar Berita Perdana Menteri Akan Letak Jawatan

Bagaimanapun, perkongsian videonya itu menimbulkan rasa kurang senang segelintir netizen yang menduduhnya dibayar untuk bertindak sedemikian.

Tampil menafikan tuduhan tersebut, Mila berkata video tersebut adalah untuk mengucapkan terima kasih dengan bantuan diberikan pihak kerjaan serta meluahkan rasa sedih.

“Astaghfirullah, ada yang fitnah saya dibayar??? Ya Allah subsidi upah bayar pada majikan untuk bayar gaji pekerja… Bukan bagi pada saya dan kegunaan peribadi saya. Salahkah sebagai hamba Allah untuk mengucapkan terima kasih kepada mereka yang membantu?” tulisnya.

Hari ini, Yang di-Pertuan Agong sudah menerima surat perletakan jawatan Perdana Menteri daripada Tan Sri Muhyiddin Yassin. Seri Paduka Baginda perkenan melantik Muhyiddin sebagai “Caretaker” Perdana Menteri sehingga Perdana Menteri baru dilantik.


Agong Lantik Muhyiddin Sebagai PM Caretaker, Tolak Adakan Pilihanraya

Istana Negara hari ini mengumumkan Muhyiddin Yassin akan kekal sebagai caretaker sehingga perdana menteri baru dilantik, selain menolak kemungkinan untuk mengadakan pilihan raya umum.

Dalam sebuah kenyataan hari ini, istana mengatakan keputusan tersebut adalah selaras dengan Perkara 40(2)(a) Perlembagaan Persekutuan yang menyatakan Agong hendaklah melantik seorang ahli Dewan Rakyat yang pada hemat baginda mungkin mendapat kepercaaan majoriti ahli dewan sebagai perdana menteri baru.

“Seri paduka Baginda berkenan supaya Yang Amat berhormat Tan Sri Muhyiddin Yassin menjalankan tugas sebagai caretaker perdana menteri sehingga perdana menteri baru dilantik,” katanya dalam sebuah kenyataan hari ini.

Sultan Abdullah Sultan Ahmad Shah turut menzahirkan penghargaan kepada Muhyiddin dan Kabinet atas khidmat bakti beliau dalam pentadbirain negara di bawah Perikatan Nasional bermula Mac 2020 khususnya dalam memerangi pandemik Covid-19.

“Selaku ketua utama negara, Seri Paduka Baginda memahami dan menghrmati sistem dan proses perundangan negara dan juga menghormati apa-apa keputusan yang di Tan Sri Muhyiddin Yassin berteraskan Perlembagaan Persekutuan dan kedaulatan undang-undang.”


Lazada Dah Payung OPPO Reno6 Pro, Siap Dapat Hadiah RM1,099 Lagi!

OMG geng! Lazada dah payung OPPO Reno6 Pro lah , lepas ni boleh beli online jer. Yang pasti beli di Official store OPPO di Lazada dapat barang original. Takkan tak nak?

Sebab apa kami kata original, sebabnya OPPO bekerjasama dengan Lazada untuk memudahkan korang beli telefon secara mudah. Just klik klik OPPO Reno6 Pro sampai depan rumah. Musim COVID-19 ni elok lah beli barang dalam talian. Selamat pun selamat.

Tapi, bukannya korang klik klik hari ni esok barang sampai depan rumah. Korang kena lah pre order dulu di Lazada. 17 Ogos ini OPPO Reno6 Pro dah start launched dengan harga RM2,999 jadi korang boleh lah cepat-cepat grab. Ada dua pilihan warna yang korang boleh pilih sama ada biru dan kelabu.

Paling best bila korang pre order di Lazada, korang boleh dapat pelbagai hadiah menarik sehingga RM 1,099! Antaranya korang boleh dapat Enco Air TWS earbuds yang baru dilancarkan, Marshall backpack, 1TB Hey Tap Cloud Storage, OPPO Care one-year screen protection dan banyak lagi lah.

Bukan tu jer yang korang boleh dapat bila buat pre order di Lazada. Korang siap boleh add on barang dengan harga yang paling murah lagi termasuklah OPPO Enco Buds yang korang boleh dapat dengan harga RM1 dan OPPO Enco Air dengan harga RM29. Best kan?

Ha sebelum kami terlupa, korang yang selalu guna Standard Chartered credit card akan dapat potongan harga sehingga RM100!

Bukan itu sahaja, sebagai meraikan pelancaran OPPO di Lazada, korang boleh menyertai cabutan bertuah, dengan produk Marshall yang akan dimenangi:

• Beg galas 2x Marshall Crosstown berharga RM 399 setiap satu

Setiap pembelian OPPO Reno6 Pro dalam tempoh pre order bermula 17 Ogos hingga 23 Ogos ini akan berikan korang peluang untuk rebut hadiah menarik ini. Sekali pembelian OPPO di Lazada korang akan dapat 5 penyertaan untuk sesi cabutan bertuah.

Jadi korang kena cepat-cepat rebut peluang keemasan ini. Sebelum tu meh kami payung dulu apa menariknya OPPO Reno6 Pro ni.

OPPO Reno6 Pro dikuasakan oleh algoritma AI, yang mengandungi tiga model AI yang berbeza sekaligus dapat membezakan subjek manusia dari latar belakang sehingga dapat mencerahkan subjek dan mengaburkan latar belakang secara automatik, dan meningkatkan titik cahaya.

Paling best fungsi ini tersedia untuk video bagi kamera hadapan dan belakang. Best lah lepas ni buat video ada effect bokeh. Kalau telefon pintar lain hanya untuk foto jer. Contohnya kalau pada waktu malam tu video korang di pasar malam ke, terowong, pemandangan pada waktu malam, pantulan cahaya bunga api ke korang boleh lah jadikan gambar cahaya tu sebagai bokeh.

Telefon pintar OPPO kali ini dilengkapi dengan Ultra Night Video Algorithm dan Live HDR Algorithm.

Ultra Night Video Algorithm dapat meningkatkan kecerahan secara automatik, menyesuaikan nisbah kontras, mengekalkan perincian warna (terutamanya bahagian gelap), mengurangkan kebisingan gambar, dan meningkatkan kejelasan keseluruhan video.

Manakala fungsi Live HDR Algorithm dapat menangkap lebih banyak objek dalam pemandangan cahaya latar (melawan cahaya atau matahari terbenam) terutamanya perincian di latar belakang dan mencerahkan wajah manusia.

Di bahagian game space pula korang lebih mudah mengakses permainan hanya dengan satu ketukan sahaja. Ini bermakna ia lagi pantas dari telefon pintar yang lain. Dengan adanya game space ia dapat mengenalpasti permainan yang popular dan sering dimainkan dan mengekalkan proses yang berkaitan sama ada skrin hidup atau mati.

Dengan fungsi HyperBoost 4.1 akan memastikan kadar bingkai yang stabil, penggunaan daya yang lebih rendah, dan pemanasan telefon yang lebih sedikit ketika korang bermain permainan video game.

OPPO Reno 6 Pro akan datang dalam dua skema warna iaitu biru dan kelabu. Malah, ia adalah peranti kelas flagship apabila dikuasakan cip Snapdragon 870, RAM sebesar 12GB dan storan dalaman 256GB.

Paling menarik sekali telefon pintar seberat 188g betul-betul utltra slim dengan hanya mempunyai ketebalan 7.99 mm sahaja. Betul-betul enjoy bila guna.

Reno6 Pro memiliki skrin AMOLED sebear 6.55-inci HD Penuh dan kadar penyegaran 90Hz. RAM daripada jenis LPDDR4x dan storan dalaman UFS 3.1 dan OPPO Reno6 Pro dikuasakan cip Snapdragon 870.

Di belakang, ia memiliki 4 kamera iaitu kamera utama 50MP OIS menggunakan sensor Sony IMX766 bersaiz 1/1.56-inci, kamera ultra lebar 16MP, kamera telefoto 13MP dan kamera makro 2MP. Kamera hadapannya 32MP, terletak di dalam lubang kecil di sudut atas skrin.

Tenaga yang digunakan oleh bateri berkapasiti 4,500mAh dan ia menyokong pengecasan pantas 65W SuperVOOC 2.0 melalui port USB-C. Hanya 30 minit sahaja masa diperlukan untuk bateri pada OPPO Reno6 Pro penuh.

Untuk pre-order OPPO Reno6 Pro ini, anda boleh klik link di bawah.
Lazada: LINK INI
OPPO Store: LINK INI


“Allah Sedang Mengangkat Darjat Beliau, Teruskan Sabar PM Ku!”

Sejak semalam negara digemparkan mengenai Perdana Menteri Malaysia, Tan Sri Muhyiddin Yassin yang dikhabarkan akan meletakkan jawatan.

Menerusi satu perkongsian di Tiwtter, pelakon Johan As’ari mengatakan ramai yang telah berhijrah ke arah yang lebih baik di zaman kepimpinan Tan Sri Muhyiddin Yassin.

Kata Johan lagi, Allah kini sedang mengangkat darjat beli dan disebabkan itu diberikan ujian berat kepada Muhyiddin. Dalam pada itu, Johan turut meminta Muhyiddin bersabar dengan segala dugaan.

Tengah hari tadi, Tan Sri Muhyiddin tiba di Istana Negara untuk menghadap Yang di-Pertuan Agong. Difahamkan pada jam 1 petang tadi Muhyiddin sudah pun keluar dari Istana Negara.

Setakat ini, Khairy Jamaluddin sebentar tadi memaklumkan anggota kabinet telah menghantar surat peletakan jawatan kepada Yang di-Pertuan Agong.


Caprice Ramal Hishammuddin Hussein Bakal Jadi PM

Menerusi satu perkongsian di Insta Story, Caprice meramalkan Menteri Kanan Luar Negeri Datuk Seri Hishammuddin Tun Hussein bakal menjadi Perdana Menteri ke-9 menggantikan Muhyiddin Yassin.

Sementara itu, dalam satu video, Caprice berkata ia hanyalah ramalannya dan pilihannya. Dalam pada itu, Caprice turut memilih Anwar Ibrahim sebagai individu yang layak menjadi pemimpin negara.

“Ramai tanya Caprice kenapa pilih Datuk Seri Hishammuddin. Guys, ini adalah apa yang kita pilih. Ini hanyalah berdasarkan ramalan saya. Berdasarkan agenda dunia, yang paling sesuai adalah DS Hishammuddin atau Anwar Ibrahim.

“Kalau kita kaji siapa yang dia baru-baru jumpa, siapa belakang dia, apa dia buat baru-baru ini, dan kalau kita lihat akaun media sosial DS Hishammuddin, sudah cukup cantik sebagai akaun media sosial seorang Perdana Menteri,” katanya.


Terbeban Bayar Sewa, Atu Zero Bakal Tutup Kedai

Mempunyai kedai kek lapis dan butik di Setia Alam, bagaimanapun pelakon dan pelawak Atu Zero berkata dia dalam pertimbangan menutup kedai berkenaan berikutan terbeban untuk membayar sewa.

Atu mengakui berat hati untuk melepaskan kedai tersebut namun itu sahaja cara terbaik buat masa sekarang. Namun dia bersama isteri, Shafeeqa Johari, masih meneruskan operasi dari rumah.

BACA: Pernah Hidup Susah, Isteri Dedah Akaun Atu Zero Tinggal RM50

“Memang sayang rasanya apalagi kedai itu sudah kami ubah suai serta sewanya agak berpatutan. Namun begitu, buat masa ini memang kami semakin terbeban untuk membayar sewa bulanannya.

“Kami pun sudah memaklumkan kepada pemilik premis itu untuk memberi laluan kepada penyewa baharu yang lebih berkemampuan jika ada. Kami dengan rela hati sudi melepaskannya.

“Buat masa ini, kami akan tengok keadaan dulu bagaimana tapi kemungkinan besar memang terpaksa menutupnya. Sejak Perintah Kawalan Pergerakan (PKP) 3.0, pendapatan kami merosot serta masih perlu bayar komitmen lain seperti rumah dan kereta,” katanya.

Kata Atu lagi, dia kini perlu mengawal perbelanjaan apatah lagi segala aktiviti seni masih lagi tidak dibenarkan untuk beroperasi.

“Kali terakhir saya terbabit aktiviti seni adalah menerusi Muzikal Lawak Superstar 2. Selepas itu, bila PKP 3.0 memang sudah tiada pekerjaan selain perniagaan kek lapis dan butik berkenaan.

“Meskipun pendapatan jual kek lapis masih ada, tapi perniagaan makanan lain tak dapat dijalankan di premis itu kerana larangan makan di dalam kedai. Justeru, kami berfikir untuk menutupnya saja,” katanya.


Shuib Mohon Padam Gambar, Video Arwah Isteri Tak Tutup Aurat

Selepas seminggu pemergian Allahyarham Siti Sarah, pelawak Shuib Sepahtu memohon kepada orang ramai tidak mengeluarkan foto atau video isterinya tidak menutup aurat dengan sempurna.

Menerusi satu perkongsian di IG, Shuib turut meminta orang ramai tidak berkongsikan hal kebaikan yang dilakukan arwah isterinya secara berlebihan. Dalam kesempatan itu juga, Shuib turut mengucapkan terima kasih kepada mereka yang sentiasa mendoakan buat biadarinya itu.

“Assalammualaikum semua, saya ucapkan jutaan terima kasih pada semua yang mendoakan Allahyarhamah Siti Sarah Raissuddin, bidadari syurga saya.

“Tapi saya ada permintaan, di mana saya mohon pada semua untuk tidak mengeluarkan lagi gambar atau video arwah yang tidak menutup auratnya dengan sempurna.

“Saya juga mohon pada yang termuat naik di media sosial untuk keluarkan kembali video atau gambar tersebut. Dan saya juga mohon untuk tidak menceritakan kebaikan Allahyarhamah secara berlebih lebihan,” tulisnya.

Pada Isnin lalu, Allahyarham Siti Sarah menghembuskan nafas terakhir [ada jam 5.13 pagi di Unit Rawatan Rapi (ICU), Hospital Canselor Tuanku Muhriz (HCTM), Universiti Kebangsaan Malaysia (UKM) akibat Covid-19.


“Bukan Mudah Berada Di Posisi, Perjuangan, Pengorbanan Abah”

Hari ini negara digemparkan mengenai Perdana Menteri Malaysia, Tan Sri Muhyiddin Yassin yang dikhabarkan akan meletakkan jawatan esok.

Perkara itu hangat diperkatakan oleh netizen termasuk penyanyi aktivis kemanusiaan, Heliza Helmi yang turut sebak mendengar perkhabaran tersebut.

BACA: “Tak Kemaruk Soal Cinta Jodoh, Heliza Helmi Layak Dijadikan Ikon”

Heliza berkata bukan mudah untuk berada di posisi ‘Abah’ serta mendoakan agar Allah memberikan yang terbaik untuk Perdana Menteri dan semua rakyat.

A post shared by ?H E L I Z A H E L M I ? (@nurhelizahelmi)

“Ya Allah.. sebaknya. Bukan mudah nak berada di posisi Abah, perjuangan Abah, pengorbanan Abah. Ya Allah… berikanlah yang terbaik untuk Abah dan kami semua , rakyat Malaysia. sebuah negara yang Engkau Redhai. Pandu kami Ya Allah,” tulisnya.

Perkongsian Heliza itu mendapat pelbagai reaksi daripada netizen yang turut bersedih serta menyifatkan Muhyiddin merupakan Perdana Menteri terbaik Malaysia serta tidak mahu beliau melepaskan jawatan di saat genting ini.


Nana Mahazan Kini Berhijab, Syukur Hidayah Sampai Awal

Penampilan penyanyi dan pengacara, Nana Mahazan menerusi satu perkongsian video di Instagram sebentar tadi menjadi perhatian ramai apabila dilihat tampil berhijab.

Mengakui masih belajar menyesuaikan diri dengan penampilan barunya itu, Nana berkata dia tidak bersedia untuk berkongsi lebih lanjut apabila ditanya oleh netizen mengenai perkara itu.

“Saya tidak kuat untuk bercerita mengenainya (penampilan bertudung). Sebab itu, saya ajak suami, Brian untuk bersama-sama dengan saya dalam video ini. Apapun, terima kasih kerana sudah mendoakan saya.

“Alhamdulillah, doa-doa anda yang baik untuk saya itu sudah dimakbulkan Allah. Saya bersyukur dan sangat berterima kasih di atas doa-doa kalian semua. Apapun, saya masih belajar lagi dan terus doakan yang terbaik ya,” katanya.

Menurut Nana, dia percaya sesuatu perubahan itu tidak akan terjadi sebelum tiba masanya dan meluahkan rasa syukur diberikan hidayah awal.

“Alhamdulillah, saya amat bersyukur kerana hidayah ini sampai awal. Tapi, sejujurnya sebagai manusia biasa ia perlukan masa dan inilah harinya.

“Sekali lagi, saya mohon doakan yang terbaik untuk saya dan terima saya seadanya. Apapun, saya masih Nana yang dulu dan insya-Allah saya akan buat yang lebih baik lagi,” katanya.

Sementara itu, suaminya, Mohammad Raqeem Brian Abdullah berkata dia tidak pernah mendesak isterinya untuk berubah penampilan bertudung dan memberi ruang kepada Nana untuk bersedia.

“Bagi saya, asalkan Nana sendiri dah bersedia nak memakai tudung, saya okay saja untuk terus memberi sokongan. Alhamdulillah, sekarang dia sudah pun memakai tudung dengan rela hati,” katanya.

Semalam,pelakon Izara Aishah, Siti Elizad dan pelawak Vicha Saywho membuat keputusan untuk berhijrah apabila tampil berhijab.


Mila Jirin Menangis Sebak Dengar Berita Perdana Menteri Akan Letak Jawatan

Menerusi satu perkongsian di Instagram, penyanyi dan usahawan popular, Mila Jirin tidak dapat menahan rasa sedih apabila mendengar berita Perdana Menteri, Tan Sri Muhyiddin Yassin bakal meletakkan jawatan.

Dalam video dikongsikan itu, Mila dilihat menangis dan berkata sebelum ini dia tidak pernah sedih jika Perdana Menteri lain meletakkan jawatan, namun kali ini berbeza.

A post shared by B I Z M I L L A (@mila_jirin)

“Aku tak tahu kenapa aku sedih, aku tak pernah pun sedih kalau Perdana Menteri nak letak jawatan sebelum ni. Tapi mungkin sebab dia (Muhyiddin) bantu aku. Dia bantu aku.

“InsyaAllah, aku doa sangat moga Allah mudahkan semua urusan orang kat Malaysia ni. Angkatlah Covid ni jauh-jauh Ya Allah,” luahnya.

Perkongsian Mila itu mendapat pelbagai reaksi daripada netizen yang turut bersedih serta mengatakan ‘Abah’ sudah cuba sebaik mungkin dan sudah banyak membantu rakyat.

Hari ini, negara digemparkan dengan berita mengenai Muhyiddin akan meletakkan jawatan sebagai Perdana Menteri esok.

Malah, kecoh apabila media melaporkan Muhyiddin dijangka menghadap Yang di-Pertuan Agong, Al-Sultan Abdullah Ri’ayatuddin Al-Mustafa Billah Shah esok.


Sweet Qismina Tak Setuju Sekolah Dibuka

Umum mengetahui, sebelum ini kerajaan memutuskan sekolah akan dibuka secara berperingkat untuk Pengajaran dan Pembelajaran (PdP) bersemuka mulai 1 September depan.

Perkara itu mendapat pelbagai reaksi dikalangan pihak termasuk pelakon Sweet Qismina yang tidak bersetuju dengan keputusan tersebut. Sweet berkata dia tidak akan membenarkan adik perempuannya ke sekolah kerana bimbang akan keselamatannya.

“Ya, tolonglah. Para guru boleh marah saya, tapi saya minta maaf. Saya tidak akan benarkan adik pergi ke sekolah pada September depan. Dengan vaksin belum dapat lagi? Covid-19 itu perkara benar. Saya tak boleh ambil mudah,” katanya.

Menerusi perkongsian di Insta Story itu, Sweet turut memuat naik artikel berkenaan ‘Pembukaan Sesi Persekolahan 1 September Ini Wajar Dikaji Semula’.

Dalam pada itu, Sweet berpendapat keputusan pelajar diberi vaksin apabila sekolah dibuka nanti adalah satu langkah yang salah sebaliknya tunggu selepas dua dos barulah sekolah boleh dibuka.

“Bukan langkah yang betul kalau kalian putuskan mereka perlu ke sekolah dan terima vaksin semasa sekolah dibuka kelak.

“Melainkan, jadikan sekolah sebagai pusat pemberian vaksin untuk pelajar. Dah selesai dua dos, baru boleh buka sekolah,” katanya.


“Doakan Saya, Kongsi Mana Saya Boleh Beli Tudung Labuh”

Perkongsian terbaru Izara Aishah di Instagram menjadi perhatian ramai apabila memuat naik gambarnya tampil sopan dan bertudung labuh.

Dalam entri itu, Izara berkongsikan beberapa keping gambarnya berhijab dan pelakon itu dilihat memadam gambar-gambar lamanya yang tidak bertudung.

Menerusi satu perkongsian di Twitter, Izara memuat naik status mengucapkan terima kasih di atas semua doa serta meminta netizen kongsikan dimana dia boleh mendapatkan khimar atau tudung labuh.

Perkongsian Izara itu mendapat pelbagai reaksi daripada netizen yang menyambut baik penghijrahannya itu serta mendoakan agar pelakon itu kekal istiqamah.


Malu Anak-Anak Semua Bertudung, Vicha Saywho Nekad Berhijab

Pelawak dan juga pelakon Vicha Saywho membuat keputusan untuk berhijab dan memohon peminat mendoakan penghijrahannya ke arah lebih baik.

Berkongsikan fotonya mengenakan hijab, Vicha atau nama sebenarnya Refika Novianti Faturohman berkata dia masih belajar serta meminta orang ramai mendoakan yang baik-baik.

“Bismillah Ya Allah. Saya minta tolong kepada semua untuk mendoakan yang baik-baik. Saya budak masih belajar. Insya-Allah,” tulisnya.

Sementara itu, dalam satu perkongsian lain, Vicha turut mengakui berasa malu dengan anak-anaknya yang sudah lama berhijab dan hanya dirinya sahaja yang masih belum berhijab.

“Ya Allah, baru perasan dalam keluarga sayalah yang baru berhijab. Malunya sedangkan anak-anak saya semua pun pakai hijab dah lama.

“Ampunkan saya Ya Allah. Subhanallah, Insya-Allah tiada kata terlambat untuk hamba-Nya yang ingin belajar dan memperbaiki dirinya,” katanya.

Baru-baru ini, Vicha diserang penyakit gastrik sehingga terpaksa dirawat di hospital gara-gara terlalu memikirkan keadaan tiga anaknya di Indonesia yang sudah dua tahun tidak bertemu.


Sudah Lama Simpan Niat, Doa Suami Elizad Untuk Bertudung Termakbul

Sempena sambutan Maal Hijrah baru-baru ini, penampilan pelakon dan penyampai radio, Siti Elizad membulatkan hatinya untuk berhijrah ke arah lebih baik dengan mengenakan tudung.

Mengakui sudah lama menyimpan niat untuk bertudung, Elizad berkata dia mula mengenakan tudung selepas membuka satu bungkusan yang dibeli suaminya, Shamsul Baharin melalui atas talian.

“Saya dah lama pasang niat nak bertudung. Saya percaya semua wanita juga mahu berubah ke arah yang lebih baik cuma nak istiqamah ini yang menjadi ketakutan.

“Alhamdulillah empat hari mengenakan tudung, saya rasa sangat selesa walaupun cara pemakaian tudung saya tidak begitu sempurna.

“Sekurang saya cuba dan tiada paksaan daripada mana-mana pihak. Saya memang dah lama nak pakai tudung tapi tiada kekuatan itu lagi. Lagipun bertudung ini wajib dan saya perlu pujuk dan paksa diri,” katanya.

Kata Elizad lagi, setiap kali solat jemaah, suaminya sentiasa mendoakan agar dia menjadi isteri yang baik serta menutup aurat dan doa suaminya untuk melihatnya bertudung termakbul.

“Setiap kali saya dan suami solat berjemaah, dia pasti selitkan doa supaya saya menjadi isteri yang sempurna, baik dan menutup aurat.

“Alhamdulillah selepas enam tahun dia menantikan detik ini, saya kini belajar mengenakan tudung perlahan-lahan,” katanya.


Diva AA Dikecam Biadap, Persenda Soal Munkar & Nakir

Sebut sahaja nama Azwan Ali atau lebih dikenali sebagai Diva AA, pasti ramai tahu pengacara terkenal itu tidak pernah lekang dengan pelbagai kontroversi.

Terbaru, pengacara itu dikecam apabila didakwa biadap dan seolah mempermainkan agama apabila diajukan soalan mengenai Munkar dan Nakir.

Menerusi video dikongsikan di Twitter, video berkenaan adalah video ‘podcast’ terbitan penyampai radio Singapura, OKLETSGO.

Difahamkan, Azwan ditanyakan soalan yang dihantar oleh pendengar podcast berbunyi, “Apa persiapan Diva AA bila bertemu malaikat Munkar dan Nakir?”

Kalau kita membaca kitab akidah seperti huraian kepada Matan Al-Kharidah Al-Bahiyyah, bila nak huraikan mengenai soal kubur, kesemuanya menjadi sayu & takut untuk berbicara.

Ulama faham maksud sebenar ketakutan dalam kubur. Semoga Azwan Ali bertaubat segera. Agama bukan boleh https://t.co/2flQTAz0VY

Azwan kemudian menjawab soalan tersebut dengan secara bersahaja namun jawapannya sangat keterlaluan kerana seolah mempermainkan agama. Jawapan Azwan itu disambut dengan hilai tawa dua penyampai yang mengendalikan podcast tersebut.

“Aku akan ‘sound’ Munkar dan Nakir, suruh sebat mak bapak kau dulu,” jawabnya.

Perkongsian video tersebut mendapat pelbagai reaksi daripada netizen yang kurang senang dengan jawapan biadap pengacara itu serta berharap Azwan Ali akan segera bertaubat.

Video tersebut turut mendapat perhatian personaliti TV terkenal, Fedtri Yahya yang memuat naik video berkenaan dengan kapsyen kecewa apabila perkara seperti itu dibuat main.

Malah, video tersebut turut mendapat respon daripada pendakwah terkenal, Ustaz Abdullah Khairi yang turut kesal dengan perkara tersebut.

“Kita boleh buat lawak untuk sesuatu keadaan yang menghiburkan tapi jangan buat lawak dalam semua keadaan yang mengaitkan tentang perkara ghaib. Nampak kejahilan dalam agama untuk tontonan umum. Astagfirullah! Gerun mendengarnya.” tulisnya.


Hati Sudah Lama Tertutup, Luna Maya Akan Tolak Jika Dilamar Ariel Noah

Pasti ramai tahu mengenai hubungan cinta antara pelakon Luna Maya dan penyanyi Aeril Noah. Meskipun sudah berpisah pada 2019, namun mereka masih lagi berkawan baik.

Sebelum ini, Luna mengakui tidak mustahil untuk kembali bersama bekas kekasihnya itu, namun kini lain pula jawapannya apabila tekad untuk tidak kembali kepada Ariel.

Menerusi video di YouTube, Boy William bertanyakan kepada Luna adakah dia akan menerima laman Ariel jika penyanyi itu mahukannya kembali.

Namun, Luna berkata dia akan menolak lamaran tersebut serta mengatakan dia sudah mempunyai teman lelaki.

“I’m sorry, I’m taken (maaf, saya sudah mempunyai kekasih),” jawab Luna sambil ketawa.


“Nama Ayash Diberi Sempena Nama Pejuang Di Gaza Yang Mati Syahid”

Reda di atas pemergian isterinya, pelawak Shuib Sepahtu berkata dia sering bergurau dengan Allahyarham Siti Sarah Raisuddin sebagai bidadari syurga dalam hidupnya.

Bagaimanapun, Shuib berkata bagai ada kebenaran di sebalik gelaran diberikan kepada bidadarinya itu apabila satu demi satu kebaikan arwah isterinya ditunjukkan dan ramai yang tidak putus-putus mendoakan.

“Kini, satu persatu Allah tunjukkan kebaikan arwah isteri. Selain doa tidak putus-putus sejak arwah dalam keadaan kritikal sehingga caranya dijemput Ilahi akibat COVID-19 dan selepas melahirkan anak keempat, saya nampak ia bagaikan ada kebenaran di sebalik gelaran yang saya berikan.

“Saya yakin dan pasti arwah pasti mencium bau syurga, insya-Allah. Saya berdoa Allah meletakkan arwah isteri di tempat yang paling baik.

“Sedih, saya adalah orang paling bersedih atas kehilangan kekuatan hidup saya. Namun, saya reda dengan ketentuan takdir. Saya bersyukur sempat mengajar arwah mengucap kalimah syahadah sebelum tutup mata,” katanya kepada BH Online.

Mengenai pemilihan anak keempat mereka, Ayash Affan, Shuib berkata nama itu dipilih oleh arwah isterinya yang diambil sempena nama pejuang di Gaza yang mati syahid.

“Arwah beriya-iya mahu nama Ayash Affan. Saya cakap nama ini tidak sesedap seperti pilihan nama anak pertama, Uwais Alqarni yang dipilihnya.

“Ikutkan, kami bergilir memberi nama anak. Sepatutnya, nama anak keempat giliran saya. Namun, arwah berkeras mahu letak nama pangkal pertama, Ayash. Namun, nama Affan adalah pilihan saya. Lalu, digabungkan nama menjadi Ayash Affan.

“Nama Ayash diberi sempena salah seorang pejuang Hamas di Wilayah Gaza yang mati syahid. Ayash juga hadiah terakhir paling bermakna untuk saya daripada arwah. Saya akan kenang detik ini, sekali gus menjaga dan membesarkan empat cahaya mata dengan baik,” katanya.


Netizen Cadang Sari Yanti Pilihan Tepat Jadi Ibu Susuan Ayash Affan

Selepas pemergian isteri tercinta Allahyarham Siti Sarah pada Isnin lalu, Shuib Sepahtu berkata dia sudah mula memikirkan mengenai soal susu untuk bayinya, Ayash Affan.

Menerusi satu temubual bersama mStar, Shuib memaklumkan ramai yang menawarkan diri untuk menjadi ibu susuan Ayash, namun dia perlu merujuk kepada ustaz terlebih dahulu mengenai perkara itu.

Menerusi ruangan komen video itu, rata-rata netizen mengagumi dengan sikap pelawak itu yang sudah memikirkan mengenai bayinya itu serta bertanggungjawab menggalas tugas arwah isterinya.

Dalam pada itu, ada netizen mencadangkan Sari Yanti adalah individu paling tepat untuk menjadi ibu susuan Ayash apatah lagi Shuib mempunyai hubungan rapat dengan Jep Sepahtu.

Sebelum ini, pendakwah bebas, Ustaz Haslin Baharim menasihatkan Shuib supaya mencari ibu susuan yang memiliki akhlak yang baik.

“Carilah mana-mana wanita (Islam) pun asalkan akhlaknya baik. Jika boleh, minta perkenan daripada suami wanita itu juga.

“Pastikan bayi diberi susu sekurang-kurangnya lima kali kenyang dan tak ada khilaf, maka termeterailah secara automatik dia sebagai ibu susuan,” katanya.


Mula Bertudung, Siti Elizad Akui Belum Sempurna

Sempena sambutan Maal Hijrah baru-baru ini, penampilan pelakon dan penyampai radio, Siti Elizad menarik perhatian ramai apabila tampil bertudung.

Gambar tersebut dikongsikan oleh Elizad menerusi Insta Story miliknya memaparkan dirinya bertudung sejak empat hari lalu. Bagaimanapun, baru semalam Elizad memuat naik fotonya bertudung di Instagram.

BACA: Siti Elizad Terharu Raja Permaisuri Agong Telefon Beri Kata Semangat

Meskipun menutup ruangan komen posting foto tersebut, menerusi Insta Story, Elizad berkata dia menerima banyak komen kecaman yang menegur penampilannya yang menampakkan bahagian leher.

“Allahuakbar, elok je ustaz, ustazah tinggalkan komen mendoakan lebih baik dan istiqomah. Yang beberapa netizen ni, ada je tak kena.

“Ya tahu, belum sempurna. Jadi mekasih di atas komen-komen yang serba serbi tak kena. Jangan merasa diri kita lebih baik daripada orang lain,” tulisnya.

Semalam, Betty Rahmad berkongsikan tentang penghijrahannya dan pelakon Izara Aishah dilihat memuat naik fotonya bertudung labuh serta sudah pun memadam fotonya tidak bertudung.


Dapat Hidayah Masa ‘Scroll’ Instagram, Aliff Aziz Sertai Tabligh

Sebut saja nama Aliff Aziz, sebelum ini pelakon dan penyanyi sememangnya tidak pernah lekang dengan cerita kontroversi.

Siapa sangka penyanyi lagu Sayang Sayang ini akhirnya diberi hidayah apabila ditunjukkan jalan untuk mendekatkan diri kepada Allah apabila menyertai jemaah tabligh.

BACA: Video Panas Aliff Aziz Tular, Bella Astillah Kata Itu Video Lama

Berkongsi cerita ketika dia mendekati jemaah tabligh, Aliff berkata Instagram menjadi asbab untuk dia mula mengenali agama Islam selepas melihat perkongsian Faizal Ismail (FBI).

“Nak dijadikan cerita pada mulanya saya tengok ruangan explore di Instagram..macam-macam orang post. Tiba-tiba terlintas perkongsian abang Faizal Ismail (FBI), dia pun dah pakai kopiah..saya pun tengok IGTV dia sampai habis.

“Pada waktu tu tak tahu apa yang gerakkan hati saya..saya sendiri hantar DM di Instagram Dakwah Tabligh Malaysia,” katanya.

Menurut Aliff, beberapa hari selepas berhubung dengan seorang wakil daripada jemaah berkenaan, dia dipelawa untuk keluar selama tiga hari.

Bagaimanapun, Aliff diuji apabila hatinya mula goyah serta cuba mencari alasan untuk tidak turut serta. Ujarnya secara tiba-tiba dia teringat mempunyai temujanji dengan doktor hingga sanggup membatalkan hasratnya itu.

“Tapi akhirnya apabila saya fikir balik, tiada siapa pun yang paksa. Maksudnya Allah yang gerakkan hati saya untuk DM tabligh.

“Saya fikir dan terus nekad untuk turut serta. Kalau saya tolak peluang ini, saya tak boleh nak salahkan kalau tak dapat apa yang dia nak bagi,” katanya.

Dalam pada itu, Aliff berkata dia gembira menyertai jemaah tersebut yang melayannya dengan baik serta dapat belajar mengenali diri dan Allah.

“Mereka layan dengan baik tanpa menghiraukan latar belakang atau pangkat, tak menilai atas status kita. Allah bagi sedikit rasa manis..Masyallah. Tapi hakikatnya mana mungkin yang mendengar rasa apa yang kita rasa,” katanya.


Tampil Bertudung Labuh, Izara Aishah Padam Gambar Lama

Perkongsian terbaru Izara Aishah di Instagram menjadi perhatian ramai apabila memuat naik gambarnya tampil sopan dan bertudung labuh.

Menerusi entri itu, Izara berkongsikan beberapa keping gambarnya berhijab namun pelakon itu menutup ruangan komen posting tersebut.

Namun, timbul persoalan apabila pelakon itu bertindak memadam gambar-gambar lamanya yang tidak bertudung di Instagram sekaligu mencetuskan spekulasi dikalangan netizen.

Baru sahaja dua jam dikongsikan, foto yang dimuat naik tanpa kapsyen itu meraih lebih 80,000 likes. Apa pun kita doakan yang baik-baik sahaja untuk Izara.


PM seru semua parti bekerjasama berdepan Covid-19, sekat kleptokrat kembali berkuasa

Perdana Menteri Muhyiddin Yassin hari ini mencadangkan sebuah “persefahaman antara parti” bagi mendapatkan sokongan daripada parti-parti di luar gabungan Perikatan Nasional (PN) demi memastikan kerajaan tidak jatuh ketika negara berdepan pandemik Covid-19.

“Ini akan membolehkan kerajaan yang ada pada hari ini terus berfungsi mengurus pandemik hingga tiba suatu masa yang sesuai untuk diadakan pilihan raya bagi mengembalikan semula mandat kepada rakyat.

“Keutamaan saya hanyalah untuk memastikan kerajaan terus berfungsi dengan baik untuk menangani pandemik dan memulihkan negara,” kata Muhyiddin dalam perutusan khas hari ini yang turut disertai beberapa menteri Kabinet.

Beliau turut berkata, persefahaman ini adalah penting bagi memastikan kumpulan “kleptokrat” tidak kembali berkuasa.

Bagi tujuan tersebut, Muhyiddin menggariskan tujuh cadangan di bawah persefahaman dwi-partisan, termasuk pelaksanaan beberapa langkah reformasi institusi dan memastikan peruntukan sama rata kepada semua ahli Parlimen.